text:
1Ya anhte gaw shanhte hpe jahka kau da nna li jawn sa wa yang, Kusa tsunlawng de ang ang rai wa nna, hpang shani e Rodo tsunlawng de du ga ai; dai kaw nna Patara mare de du jang, 2Hpinisi mung de rap wa ai li mu nna, dai hta jawn sa wa ga ai. 3Ya Kupru tsunlawng mu mada jang, de a hkra maga hku lai mat wa nhtawm, Suri mung de anhte jawn sa wa nna, hpaga rai jahkrat na matu, Turu mare hta sek ga ai. 4Dai yang na sape ni hpe tam mu nna, dai mare hta sanit ya hkring ga ai: dai sape ni mung Pawlu hpe, Yerusalem de n sa na lam, Wenyi hte tsun mu ai. 5Sanit ya nhtoi lai jang, anhte bai pru wa ga ai; shanhte mung, madu jan kasha ni hte rau, mare shinggan du hkra hkan sa dat ma ai rai nna, hka kau e hput di let, akyu hpyi ga ai: shingrai shada da shakram ngut jang, 6anhte li de shang nna, shanhte mung nta de bai wa ma ai. 7Bai Turu mare na anhte a li jawn lam htum nga yang, anhte Toleme mare de du ga ai; dai yang na hpunau ni hte shachyen nna, shanhte hte rau lani mi rau nga ga ai. 8Hpang shani e anhte bai pru nna, Kesare mare de du ga ai; shingrai sara sanit hta na, kabu gara shiga hkaw tsun ai wa Hpilip a nta e, anhte shang manam nga ga ai. 9Dai wa gaw myihtoi htoi ai shayi hkawn jet mali lu ai. 10Shi a nta e anhte tawng marang mi nga nga yang, Agabu ngu ai myihtoi langai mi, Yuda mung na sa du ai. 11Dai wa anhte kaw shang nna Pawlu a shingkyit la nhtawm, shi dai dai shi a lagaw lata gyit nna, Chyoi pra ai Wenyi ning nga tsun nga ai, Ndai shingkyit madu hpe Yuda masha ni Yerusalem mare e ning di gyit nna, maigan amyu ni a lata de ap kau na mara ai da, nga nna tsun ai. 12Ga dai na jang, anhte hte dai yang na ni gaw, Yerusalem de n sa na lam shi hpe hpyi hkum gaw ai. 13Pawlu chyawm gaw, Nanhte hpa rai hkrapngu hkrapngoi nga nna, nye myit hpe gawng run shangun ya nga myit ta? gyit hkang ai sha n-ga, Madu Yesu a amying ningsang majaw, Yerusalem e sa si hkam na pyi ngai jin jin rai nga nngai, ngu nna htan shangap wu ai. 14Shingrai n shabai lu gaw yang, Karai Kasang a myit rai nu ga, ngu nna anhte mung atsin sha nga ga ai. 15Dai hpang anhte gaw arai shachyip la nna Yeru salem de lung wa ga ai. 16Kesare na sape nkau mi mung, anhte hte rau sa ma ai rai nna, anhte hpe manam hkap na wa, Kupru masha, Manason ngu ai shawng shawng na sape langai mi kaw sa bang da mi ai. 17Ya Yerusalem de du jang, hhpu nau ni anhte hhpe kabu gara ai myit hte hkap la mi ai. 18Hpang shani e Pawlu anhte hte rau Yaku kaw shang nna, salang ni nlang mung hpawng nga ma la ai. 19Shanhte hte shachyen ngut jang, shi gunhpai ai amu majaw, Karai Kasang maigan amyu ni hta shabyin wa ai amu lam langai hte langai hkai dan mu ai. 20Dai na jang shanhte mung Karai Kasang hpe shagrau sha-a ma ai: bai shanhte gaw Pawlu hpe, Hpu wa e, Yuda masha hta na kamsham ai ni gade mun hkying law nga ma ai gaw, nang chye nga ndai; dai ni mahkra jep ai tara hta myit jung ai hkrai rai nga ma ai: 21raitimung, maigan amyu ni hta jahkran nga ai Yuda masha yawng hpe, tinang a kashu kasha ni e matu gadoi n jaw ra ai hte, tara htunghking n hkan nga na, nga nna Mawshe a tara kabai kau na hku nang sharin achyin ya ai da, nga ai ga dai ni nlang na ma masai. 22Ya kaning rai na rai ta? Nang du ai gaw shanhte gaja wa na lu na masai. 23Dai rai nna anhte tsun ai hte maren hkan galaw u: anhte kaw ga shaka da ai marai mali nga ma ai. 24Dai ni hpe shaga la nna, shanhte hte rau nang hkum jasan jaseng u; shanhte baw shangun lu hkra hkungga jahpu shapraw ya u: shaloi she na a lam shanhte na ai shi n teng nga ai hte, nang hkum nan jep ai tara htunghking hkan shatsup ai wa rai nga ai gaw, masha nlang chye na na mara ai. 25Kamsham ai maigan masha ni a lam chyawm gaw, shanhte sumla hpe nawng ai rai hte, asai, du manat sat ai shan, ndaw liknga lam koi gam na, anhte dawdan let ga shangun sagaw ai, ngu nna tsun mu ai. 26Dai re ai majaw Pawlu gaw dai la ni hpe shaga la nna, hpang shani e shanhte hte rau shi hkum jasan jaseng nhtawm, nawku Htingnu de shang nna, shanhte langai hte langai a matu hkungga jaw lu hkra, shanhte a jasan jaseng nhtoi gu sai lam sa tsun dan mu ai. 27Ya dai nhtoi sanit gu magang yang, Asi mung na Yuda masha ni nawku Htingnu e Pawlu hpe mu jang, shawa masha ni hpe myit sharawt nna, shi e rim la let, Israela masha ni e, karum marit; 28ndai wa gaw shara shagu hkan e yawng mayawng hpe anhte a amyu hte jep ai tara hpe mung, ndai shara hpe mung, nhtan shai ai hku sharin achyin ai wa re ai law; dai hta n-ga, nawku Htingnu hta Heleni masha shashawn nna, ndai chyoi pra ai shara hpe awu asin di kau nu ai law, nga nna jahtau ma ai. 29Hpa majaw law nga yang, Trohpimu ngu ai Ehpesu masha langai mi hpe, mare e Pawlu hte rau shanhte mu manu ai rai nna, dai wa hpe nawku Htingnu de shashawn nu ai, nga nna myit ma ai. 30Mare ting kabring kabrawng rai nna, shawa masha ni gat ginbawm bang wa ma ai; shanhte Pawlu hpe ahkyit karawt la nhtawm, Htingnu shinggan de shapraw la nna, chyinghka ni hpe alawan la da ma ai. 31Shingrai Pawlu hpe sat kau na maw nga ma yang, Yerusalem mare ting kabrawng nga ai, nga nna hpyendap up ai bu kaba kaw ga hkawn pru ai. 32Shaloi jang hpyen ma hte hpyenbu shaga la nna, shanhte hpang de gat bang wa ai: shanhte chyawm gaw hpyenbu kaba hte hpyen ma ni hpe mu jang, Pawlu hpe kayat ai, da kau mu ai. 33Shaloi hpyenbu kaba sit sa nna, Pawlu hpe dun la nhtawm, hpri sumri lahkawng hte gyit na hkangda mu ai: shi kadai re ai, hpa shut ai mung, san yu wu ai. 34Shawa masha ni chyawm gaw, nkau mi kaga ga nga nna jahtau bu ma ai hte, nau garu ai majaw, atsawm sha n chye lu wu yang, Pawlu hpe hpyen wing de shashawn na hkangda wu ai. 35Lakang nhpang du jang, shawa masha ni nau anin ai majaw, hpyen ma ni shi e pawn lung wa mu ai. 36kaning rai nme law, shawa masha ni mahtang, Sa sat kau mu, nga nna a hkan jahtau nang nga ma ai. 37Ya hpyen wing de Pawlu hpe shashawn na ningtawn e, Pawlu gaw hpyenbu kaba wa hpe, Nang hpe ga hkaw mi tsun lu na a ni? ngu nna san wu yang, hpyenbu kaba gaw, Nang Heleni ga chye n ni? 38Dai rai yang, shawng de lang mi gumlau rawt nna, nam mali hkan e damya hkying mali hpe woi ginrawn hkawm ai Egutu masha nang n rai n ni? ngu nna san wu ai. 39Pawlu chyawm gaw, ngai Kiliki mung na, Tarshu mare Yuda masha rai nga nngai; ngai nga ai mare gaw kaji kashan sha n rai li ai: ndai masha ni hpe ga tsun lu na ahkang jaw e, ngu nna hpyi nem wu ai. 40Shi hpe ahkang jaw jang, Pawlu gaw lakang baw e tsap let, lata dingsi nga ai: shanhe a katsi sha rai jang, Hebre ga hte shanhte hpe tsun wu ai gaw,
Copyright
Learn More


c: text/html

text:
by-Kachinnet.NET
ေအာက္တုိဘာ (၁၈) ရက္ေန႔တြင္ လုိင္ဇာျမိဳ႕၌ ေကအုိင္အုိ ျငိမ္းခ်မ္းေရးကုိယ္စားလွယ္မ်ား
မွ လူထုရွင္းလင္းပြဲျပဳလုပ္ခဲ့ေၾကာ င္း သတင္းရရွိပါသည္။
ေအာက္တုိဘာ (၈၊၉၊၁၀) တြင္ ျမစ္ၾကီးနားျမိဳ႕၌ ေကအုိင္အုိ အစုိးရ
ကုိယ္စားလွယ္မ်ားႏွင့္ ဗမာအစုိးရ ကုိယ္စား လွယ္မ်ား ေတြ႔ဆံုေဆြးေႏြးမွဳကုိ
လုိင္ဇာျပည္သူလူထုအား ေကအုိင္အုိ ကုိယ္စား လွယ္မ်ား
ျပန္လည္ရွင္းလင္းျပျခင္းျဖစ္ေၾက
ာင္း သိရွိရပါသည္။
ဤရွင္းလင္းပြဲသုိ႔ ျပည္သူလူထု (၃၀၀၀) ေက်ာ္တက္ေရာက္ခဲ့ေၾကာင္းလည္း သိရွိရပါသည္။
Myitkyina Muklum kaw, lai wa sai (8-10/10/2013) ya laman, Myen Asuya
Dat Kasa ni hte sa hkrum bawngban ai KIO Dat Kasa ni a zuphpawng hte
seng nna Mung Shawa ni hte Magam Dap, Makan Dap na magam gun ni hpe 2013
October (18) ya jahpawt hkying (07:00)am aten, Laiza Muklum, Sinpraw
Majoi Manau Wang kaw sanglang hpawg galaw ai lam hpe chye lu ai.
Dai zuphpawng hta KIO Dat Kasa Hpung Ningbaw Sara Kaba Sumlut Gam kaw
nna mung shawa dap shawa hpe sang lang dan ai hta KIO Dat Kasa Hpung gaw
KIO Ginjaw Komiti kaw na matsun ai hte maren KIO a policy hpe ngang
ngang kang kang jum tek let zuphpawng sa shang lawm lu sai lam, JMC
(Joint Monitoring Committee) hpaw shabawn sa wa na hte seng ai lam,
Nationwide Ceasefire hta shang lawm na matu Myen Asuya a Nationwide
Ceasefire a hpang galaw sa wa na bungli masing hpe shawng hka ja maram
yu na re lam, Gap hkat n jahkring tim majan hpe jawm shazim mat wa na
hpe shada myithkrum shangang shakang la lu sai lam, Dai majaw KIO Ginjaw
Komiti kaw nna lam woi ai hte maren mung shawa dap shawa ni shada myit
hkrum kahkyin gumdin let ang ai magam lit ni hpe gun hpai sa wa na lam
hpe tsun sanglang dan ai lam chye lu ai.
Matut nna KIO Dat
Kasa Hpung Salang, Du Daju, Sumlut Gun Maw kaw nna Myitkyina kaw sa
hkrum bawngban wa ai magam bungli ni hte seng nna sang lang dan ai hta
zuphpawng hta maga lahkawng myit hkrum ai lawnglam (7) hte maga lahkawng
hkan sa ra ai lawng lam (18) hte seng nna sang lang dan ai hte tengman
ai lam hta ngang ngang kang kang tsap nna KIO a lam woi ai masing masa
hta madat mara hkan sa na lam hpe sang lang dan ai lam hpe chye lu ai.
Dai sanglang hpawng hta Mungshawa ni hte Magam Dap Makan Dap na magam
gun kaji kaba yawng marai (3,000) ram sa du shang lawm ai hte matut nna
Mung Shawa de sanglang ai hpawng ni hpe galaw sa wa na re lam hpe mung
chye lu ai.
ေအာက္တုိဘာ (၁၈) ရက္ေန႔တြင္ လုိင္ဇာျမိဳ႕၌ ေကအုိင္အုိ ျငိမ္းခ်မ္းေရးကုိယ္စားလွယ္မ်ား
ေအာက္တုိဘာ (၈၊၉၊၁၀) တြင္ ျမစ္ၾကီးနားျမိဳ႕၌ ေကအုိင္အုိ အစုိးရ ကုိယ္စားလွယ္မ်ားႏွင့္ ဗမာအစုိးရ ကုိယ္စား လွယ္မ်ား ေတြ႔ဆံုေဆြးေႏြးမွဳကုိ လုိင္ဇာျပည္သူလူထုအား ေကအုိင္အုိ ကုိယ္စား လွယ္မ်ား ျပန္လည္ရွင္းလင္းျပျခင္းျဖစ္ေၾက
ဤရွင္းလင္းပြဲသုိ႔ ျပည္သူလူထု (၃၀၀၀) ေက်ာ္တက္ေရာက္ခဲ့ေၾကာင္းလည္း သိရွိရပါသည္။
Myitkyina Muklum kaw, lai wa sai (8-10/10/2013) ya laman, Myen Asuya Dat Kasa ni hte sa hkrum bawngban ai KIO Dat Kasa ni a zuphpawng hte seng nna Mung Shawa ni hte Magam Dap, Makan Dap na magam gun ni hpe 2013 October (18) ya jahpawt hkying (07:00)am aten, Laiza Muklum, Sinpraw Majoi Manau Wang kaw sanglang hpawg galaw ai lam hpe chye lu ai.
Dai zuphpawng hta KIO Dat Kasa Hpung Ningbaw Sara Kaba Sumlut Gam kaw nna mung shawa dap shawa hpe sang lang dan ai hta KIO Dat Kasa Hpung gaw KIO Ginjaw Komiti kaw na matsun ai hte maren KIO a policy hpe ngang ngang kang kang jum tek let zuphpawng sa shang lawm lu sai lam, JMC (Joint Monitoring Committee) hpaw shabawn sa wa na hte seng ai lam, Nationwide Ceasefire hta shang lawm na matu Myen Asuya a Nationwide Ceasefire a hpang galaw sa wa na bungli masing hpe shawng hka ja maram yu na re lam, Gap hkat n jahkring tim majan hpe jawm shazim mat wa na hpe shada myithkrum shangang shakang la lu sai lam, Dai majaw KIO Ginjaw Komiti kaw nna lam woi ai hte maren mung shawa dap shawa ni shada myit hkrum kahkyin gumdin let ang ai magam lit ni hpe gun hpai sa wa na lam hpe tsun sanglang dan ai lam chye lu ai.
Matut nna KIO Dat Kasa Hpung Salang, Du Daju, Sumlut Gun Maw kaw nna Myitkyina kaw sa hkrum bawngban wa ai magam bungli ni hte seng nna sang lang dan ai hta zuphpawng hta maga lahkawng myit hkrum ai lawnglam (7) hte maga lahkawng hkan sa ra ai lawng lam (18) hte seng nna sang lang dan ai hte tengman ai lam hta ngang ngang kang kang tsap nna KIO a lam woi ai masing masa hta madat mara hkan sa na lam hpe sang lang dan ai lam hpe chye lu ai.
Dai sanglang hpawng hta Mungshawa ni hte Magam Dap Makan Dap na magam gun kaji kaba yawng marai (3,000) ram sa du shang lawm ai hte matut nna Mung Shawa de sanglang ai hpawng ni hpe galaw sa wa na re lam hpe mung chye lu ai.

robotstxt: allowed

filter: keep


text:
SLG. HPAUDUT NAW A NTA MYEN NI WAN NAT
Labels: Jinghpaw Mung Shiga
3 comments:
- Anonymous said...
-
Karai Kasang e,lawan hkyela rit law,ndai myen ni hpe lawan jahkring kau ya rit:(
- October 1, 2012 at 6:13 PM
- Ngaw Nat said...
-
Wunpawng buga na lamu a ga ni e, nanhte a aga hta shadai lup da ai buga madu ni hpe zing ri roi ri p ai ni hpe mayu kau mu law...
- October 1, 2012 at 9:46 PM
- Anonymous said...
-
N dai zawn n hkru n hkra ai hku ma sha hpe roi rip ai ni hpe KK e yu ma da n na dai ni hpe sha rin sha ga ya u law
- October 7, 2012 at 12:26 PM


text:
Wunpawng Mungdan Shanglawt Asuya Dap Ba (5) grinra rai nga ai, Myitkyina-Manmaw lam Dum Bang Bum kaw KIA myu tsaw share shagan ni hte myen hpyen asuya a hka-la-ya (388) ni dai hpawt daw hta laja lana gap gasat lai wa sai lam shiga na chye lu ai. Myen tai hpyen hpung ni gaw Namsan Yang mare de laknak kaba ni hte gap sharu bun ai lam hpe mung na chye lu ai.
DUM BANG BUM KAW GAP
Wunpawng Mungdan Shanglawt Asuya Dap Ba (5) grinra rai nga ai, Myitkyina-Manmaw lam Dum Bang Bum kaw KIA myu tsaw share shagan ni hte myen hpyen asuya a hka-la-ya (388) ni dai hpawt daw hta laja lana gap gasat lai wa sai lam shiga na chye lu ai. Myen tai hpyen hpung ni gaw Namsan Yang mare de laknak kaba ni hte gap sharu bun ai lam hpe mung na chye lu ai.
Labels: Jinghpaw Mung Shiga


text:
Daini anhte Jinghpaw Wunpawng sha ni hkan sa nga ai Manau Htunghking mung, shi a majun hpe n hkan jang, sawt ai htunghking, kam mara htai lai mai ai htunghking, loi hkring shamat kau chye ai htunghking byin mat na hpe tsang ra ga ai. Grau nna gaw, lai sai mali manga ning daram kaw nna, moi na jiwa ni a Manau Htunghking Majun hta n rawng ai hku nna, Manau Shadung hpe baren shingma (dinghkung) ntsa e jung ai lai len mi galaw pru wa ai hpe mu lu ai.
Baren ngu ai gaw lapu kaba rai nga ai. Moi prat na Jinat htung hku mi rai rai, daini na Hkristan makam masham hku mi rai rai; “Lapu baren” ngu ai gaw, n kaja ai kumla, nhtan shai ai kumla, sharu shatsang ai kumla, tsinyam tsindam kumla, si hkrung si htan kumla she rai nga ai. Moi na jiwa ni a jinat htung lailen hta, lapu baren sumla hpe lawu na hte maren lachyum shapraw nna akyu jashawn lai wa sai lam chye lu ai.
1. Moi nat jaw prat na Jinghpaw ni gaw, masha si ai shaloi “Munghkreng mungkawng” ngu ai lamang hta sha baren maka ka lang ma ai. Si ai wa hte seng ai katsan ga na nat lamang maka rai nga ai.
2. Nat jaw prat hta masha si yang, kanghpoi hpoi ai ngu ai lamang nga ai. Dai gaw kabung dum ai zawn, masha wunawng mi nhku kata yan singgaw nna, woi awn ai wa tsun ai ga hkan tsun ai. Kanghpoi ningbaw wa lang ai sumdoi hta, baren sumla langai hpe mung kapyawn nna jum shalawm tawn ai. Shanhte gaw, si ai wa a hkrungnang minla ngu ai hpe hkan tam ai. Dai minla hpe nat satan e rim magra tawn ai, ngu ai hku kam ma ai. Shing rai nat satan a lata na si ai wa a hkrungnang minla hpe mu tam jang, baren sumla hte galai la ai lam galaw ai. Dai hpe “Bawnghkrang ai” nga ma ai. Bawnghkrang la lu jang she, si ai wa a wenyi minla hpe likpan ga (Sumsing htingnu) ngu ai de tsu shawawn ai lam galaw ai.
3. Dai zawn lapu baren sumla gaw nat jaw prat hta mung, si ai lam, na ai lam, yawnhkyen lam ni hta she lang ma ai. Pyaw kabu awng padang ninglaw lam, galu kaba lam ni hta n lang ai.
4. Laiza hte Nbapa e galaw da ai manau shadung yan gaw, mungshawa du salang hte n jahkrum yu ai sha, marai langai lahkawng a chyoi n shang ai lai hte baren shingma ntsa hta gaw sharawt da ai majaw, myitsu hkra lep kawng hkyeng sai ni grai tsun garu ai lam nga ai.
5. Ya hpang e bai gaw sharawt na maw mawn ai manau shadung ni nga yang mung, dai zawn n galaw hkrup na hpe ja ja shadum dat ai. Langai lahkawng a majaw shut kau ai lam gaw, law law hta machyi hkrum wa chye ai. Yubak dingnye hkrum sha chye ai hpe dum ra ga ai.
Dai re majaw shawa hte seng ai, amyu ting hte seng ai, aloi ali shaprai n mai ai bungli kaba, amu kaba galaw na rai shagu, atsawm bawngban yu nna, maihkrau maidau, htingyu htinglun myit shakup shatsup nna she galaw mai nga ai ngu ga kumhpa garan kachyan dat nngai.
Duwa Bawmwang Ja Yaw
Shatapru, Myitkyina
8 - 4 - 2012


text:
Mare kaba ningngai ni;
Ruyak jamjau n hkrum ni,
Tsin-yam n k’tut yu ai ni;
Myusha myit n lawm ai ni,
Chyant-hput party shang ai ni;
Shanglawt hpe Ai n nawn ni,
Hpaga lauban nkau mi;
Shanglawt ni hpe mau ai da,
“Mungdu asuya tsun shaja;
Gap hkat hkring letmat ka ga,
Simsa lam bawngban saga;
Kade tsun tim n hkap la,
Hpa wa myit ja taw a ta?
Laknak wa gaw hpa n tai,
Gasat hpyenma n law ai;
Lusha wa gaw n jaw lu,
Machyu pala n dang lu;
Awndawm Shanglawt ginrai lu,
Gasat hte sha n mai lu;
Myu tsaw myit gaw rawng ai hkrai,
Gasat chyu sha n mai ai;
Bawnu nyan bang da Karai,
Shaw jai lang yang gaja mai;
Si ma na hku n mai di,
Wunpawngsha ni n law mi;
N si ma dingsa l’ni mi,
Shanglawt mai lu anhte ni;
Hpungki sat ai Gumshem wa,
Kachin hpe sha hpa di na;
Tsun ai hte m’ren zingri nga,
Gap hkat jahkring lawan ra;” nga nga ma ai e…….
Mahtai; ; Gap hkat hkring 17 ning,
Namchyim hpe n chye matsing;
Mawsha mawpsha na shading,
Ruyak panglai hka la-ing;
Teng man Simsa lam chyu sha,
Jet ai Simsa lam mada;
Mawl’nyet hkrun lam n kam la,
Sawt Simsa lam n tara;
Myit yu ga le-hpunau ni,
Shanglawt ni a lai kasi;
Sari sadi dung ga si,
Manai makai g’loi n di;
Teng man ga hkaw ni sha tsun,
Kaga hpa mi n dinglun;
Le le wo wo n hkalau,
N ding n hpring ai lam kau;
Tang shawn da ai ga n lai,
Galoi tsun tim dai ga hkrai;
17 ning a namchyim wa!
Ginrai me malap lu na?
Tai wa ladat htum sai e,
“K” hpe kahkyin yak sai le…;
Myit htum jum ju she rai nga,
Mungm’sa lam gaw sharin wa;(Dr.Kyaw Yin Hlai)
Simsa lam n-gun madun,
Wunpawng num ni hpe shangun; ( N galaw byin)
Ten dep myit m’lai lu ra sai,
Kadai madaw shut ai rai?
Shanglawt Tsing


text:
''Do not move an ancient boundary stone set up by your ancestors.''( Proverbs 22:28 )
Wunpawng Mungdan Rawt Malan lam a daw nu gaw Wunpawng Mungdan masha ni hta na law malawng rai nga ai,
yi sun hkauna masha ni hte makan galaw masha nig aw, Wunpawng Mungdan masha ni hta na law malawng rai nga ai majaw,
(Shr) Mungdan Kunrai galaw shapraw ai lit kaba hpe madung gunhpai ai ni rai nga ma ai majaw mung, myit masin ngang kang lam, ru yak jam jau hpe hkam sharang lu ai lam, mungdan hte Amyu a matu tinang a hkum hte tinang langai mi a nga pyaw lam hpe ap nawng n-lu ai lam hte atsam marai rawng ai lam ni hta kaga masha ni hta grau dam ai majaw mung Wunpawng Mungdan Rawt Malan lam a daw nu byin tai nga ma ai.
Shanhte gaw rawt malan lam hta ninggun dat htum ai masha ni rai ma ai. Sutgan hta myit marin law hpa ai lam nnga ai sha tinnang hta mara wa ai lit hpe tawk hprut hkrak galaw gwi ai ni rai ma ai. Hpang jahtum padang ninglaw lu ai shani du hkra yak kyin ai lam hpe tawt lai nna dinggrin dingyang ningun dat matut shakut shaja sa wa lu ai ni rai ma ai.
Daw (8) de matut na
Daw (8) de matut na


text:
PAN TSUN POST HPE BAI YEN KAU RA
Labels: Jinghpaw Mung Shiga
3 comments:
- hkunman said...
-
God, shi mying ning sang hpe shagrau, God, a- sak se tai na matu Bungli galaw ai, shi gasha ni hpe galoi gaya n-ja hkrun aiGod, a- mying ning sang hpe sha hkum tat mu,Myen yawng hpe sat shamyit kau ma lu na re,
- May 8, 2012 at 11:34 PM
- hkunman said...
-
MYEN MUNG TING NA SHAN HTE A-N-GUN HTUM HKRA LANG NGA MA AI, ANHTE A- N-GUN LAGAW , HTE MYIT MADA SHARA CHAWM GAW YESU HKRISTU HTE YEHOWA GOD, RE LAW..........,
- May 8, 2012 at 11:48 PM
- danleng said...
-
Karai Kasang e WP myu sha ni hpe lawan hkye la rit law. Wungpawng myu sha ni a hkrap ngu hkrap ngoi ai nsen hpe madat la ya rit. WP myu sha ni shut shai lai wa sai lam ni hpe mara raw dat ya rit. Myen ga madat nna tinang lu lawm daw galaw nga ai myu sha ni hpe gang shaw kau ya rit. Myen hpyen ni hpe WP ga kaw na gawt sha praw kau ya rit law. Shawng lam de dating nga ai share shagan ni hpe bau sin makawp da ya rit.
- May 9, 2012 at 8:55 AM


text:
Ya na zawn Simsa lam hpe nra sharawng ai myen hpyen dap a sat lawat arawn alai hpe Munghpawm Myanmar amyu baw sang yawng myit hkrum mang rum jawm ninghkap sa wa ra sai, lam lama mi tawk hprut dawdan nna jawm ninghkap gasat sa wa ra sai ngu ngai sumtsan myu tsaw brang wa mu mada lu nngai.
MYEN HPYEN NI SIMSA LAM N RA
Ya na zawn Simsa lam hpe nra sharawng ai myen hpyen dap a sat lawat arawn alai hpe Munghpawm Myanmar amyu baw sang yawng myit hkrum mang rum jawm ninghkap sa wa ra sai, lam lama mi tawk hprut dawdan nna jawm ninghkap gasat sa wa ra sai ngu ngai sumtsan myu tsaw brang wa mu mada lu nngai.
Labels: Ning Mu
6 comments:
- hkunman said...
-
HKYE HKRANG LA AI, MADU YESU HKRISTU HTE YEHOWA GOD, MYING NING SANG HPE MUNG KAN TING NA HKRA MARAN JA HTAU N-NA GAP TIK TIK DI GA LAW.......,KOA,KIO, HTE JING HPAW WUNPAWNG MYU SHA YAWNG HTE E..........,A-HKYING A-TEN SHAGU CHYUM LAIKA HTI, CHYEJU SHAKAWN, KYU HPYI..DI MAJAN GAP NGA GA......., HPYEN MAJAN HPE HKUM YEN YAW........,YEN JANG GRAW SAWNG WA AI.......,DANG CHYA LU SHA RE....MYEN TSADAN HPE........,
- July 5, 2012 at 3:04 AM
- Anonymous said...
-
N DAI ,,KIO ,KIA ,,NING BAW NI,,BAW NU HTA ,,BYET SHANG MAT SAM SAI,,,,HPA BAW MUNG MA SA,,HPA BAW AWM DAWM,,HPA WA TA MYU SHA NI HPE HKYE LA NA,,HPA WA GA LAW NGA MA TA,,,,YA DU HKRA N CHYE SHI SAM AI,,DAI WA ,,I ,,MYU HPE MA KAWP MA GA NA,,
N HTE MYU SHA ,,1 HPE MYEN NI ZING RI,,YANG ,,GA DAI WA ,,A HKYAK LA NA ,,SA HKYE AI,,,,SAWN YU MU,,,
MYEN SA WA LU RIM YANG ,,SHAT LAW 2 JAW SHA ,,JA HPUM NA ,,BAI DAT,,DAI DAT AI,,MA SHA GAW ,,,,,TI NANG HPYEN BAI TAI,,MYU SHA NI HPE BAI ZING RI,,,,
HPA WA TA,,,,DAI HKU SHA RAI JANG GAW ,,NGAI JING HPAW A MYU NGU AI KAW NA,,MYING GA LAI MAT SA NA,,,
HPA MUNG MA SA,,HPA MYU TSAW MYIT,,TSUN AI GAW GA GA,,GA LAW AI GAW GA GA,,,,
AN HTE MYU SHA ,,1 ,,RIM HKRUM YANG ,,YU SHA LAI NA,,MYEN WA HPE GAW JAW JA HPUNG NGA AI,,DAI LA DAT,,,,( MYEN GAW MA NI NGA SAI,,,MA NA NI ,,DA,,,)
MYU SHA NI HPE MYIT HKUM DAW SHA NGUN NGU NA TSUN DAT MU,,,,,,,,,
JUT SHA GU HTA ,,YU MU,,,,,MYEN HPE ,,GA SAT NA GAW NGA,,BAI JAW JA HPUM ,,,,,,GRAU SHE N GUN JA WA LE TAW,,,,MA NA ,,KIO,,KIA ,,,,NI
NGAI GAW ,,MYIT HTUM ,,A,,,
- July 5, 2012 at 6:57 AM
- Anonymous said...
-
HPyen hpe lu rim shaloi tsawra myit madun ai ngu gaw K.K a mying ning sang hte jum tek di kasat ai ni tawt lai nlu ai lam kaba re.Tim majan Pa hta tengman dinghpring ai hku kasat ai hpe K.K ra na re hpe kam ga.Simsa lam hkrum jahta ai ngu mung mungkan pinra ntsa hta lai di nan laidi ra ai process re.Simsa lam nkam la shi yang gaw shanhte nhkap la lu ai lam ni hte hpyi shawn nhtawm ten karawt da ai hpan re.simsa bawng ban pyi nkam sa dung mat sa nga jang K.I.O/K.I.A gaw simsa lam hpe nra ai U-hpung ni re nga mungkan na shiga ni hta chyambra mat na tsang ra ai.Myen a ladat chye sai hte maren hpyen ni lung wa na lam hta Bawm kaba ba re hkamda nhtawm kapaw sat kau kau re hpan sha re nga ai.Mung masa ngu gaw Tsun ai hkawm ai lam hta zai ladat rawng ra nga ai gaw.myit kalu ga yaw hkau e
- July 5, 2012 at 8:54 AM
- Mau Jin mau Jin said...
-
Hpyen wa hpe tsaw ra ai gaw Karai Kasang ra ai lam re. Tsadan wa kam ai hku shalau ai hpe hkam sha myit dik ai wa gaw aq ngawk ai ni re. N tsa na comment lahkawng yan gaw jaw nga ai. Hpyen tsadan hpe dat kau ai gaw shanglawt tara she re, mungkan mungdan kaba ni aq tara kaw n lawm ai. Ga shadawn tsun ga nga yang, American front line hta' ( war of rule ) ngu shawng lam hpyen la ni hpe order jaw yang rim la ai tai hpyen hpe hkum zingri she nga ai( vithim ) re majaw, dat kau u nga n rawng ai. Madu aq hpyenla langai jam jau hkrum, hpyen wa kaw rim hkrum wa yang n tsa na laika hte maren, rim lu da ai tai hte madu aq myu tsaw hpe galai la ma ai. Marai langai hpe hke shaw na majaw madu hpyen la law law sum mat na hpe hkrit tsang ai du salang ni hta plan atsam n nga ai hpe aq san sha mu mada nga ai re. God bless Kachin warria
- July 5, 2012 at 9:13 AM
- Anonymous said...
-
Shanglawt ni dai hku galaw ai gaw ya she chye ai ni grai law nga ai. Shanglawt ni kaw na nhkrak dik ai lailen langai gaw tinang shangun ai shaloi gaw shangun nna lama ma byin rai yang galoi lit nla ai. Hpyen la hpe lu rim tim galoi nsa hkam nsa hkye la ai. Myen ni gaw dai wa hpe dat ya rit nan hte na masha dat ya na law hpa law nga law nna naw chye tsun ai. Shanglawt gaw langai hkam sha si hkrung wa yang yawng jawm yu nna shaloi ai lailin nan nhkrak dik ai. Ya mung jinghpaw myen la shawng lam na nkau mi grai myit daw taw sai gin jaw salang ni e. du ni e. atsawm myit yu ga lu.. Sinlum lam, law dan gap ai shaloi mung asak kaji ai magrau grang ai hpyen la law nna she re.. gin jaw matsun ndu ai, BC matsun ndu ai nga Sinat kaba masum lang sha gap ya ai nga majan kaw lawm ai hpyen la ni tsun ai lu.... shawng lam na grai myit daw wa sai lu...
- July 5, 2012 at 1:28 PM
- Anonymous said...
-
Ngai mung dai hpe grai mau ai lahta na wa tsun ai hte maren sha re kalang mi na majan hta mung Myen dap dap up hpe du hkra lu rim la ga ai.marai 33 re Dap Up wa gaw lagaw kaw hkala mat ai hpe shata 2 - 3 ram na hkra shanglawt tsi rung kaw atsawm sha tsi tsi ya nna bai dat kau ga ai.Ginjaw matsun re da.Wa shangun kau ai hta jawn gumra 5 hpe kumhpa pi she bai jaw kau dat hkra di dat ga ai. Myit yu ga dai ten hta anhta a hpyen la ni myitkyina htawng kaba kaw 17/1, 17/2 hte rawng taw ai ni 100 jan nlaw htum rawng nga ai re. n chye galai la ai. Dai shaloi du kaba zau mai shawa zup hpawng kau tsun ai hpyen wa hpe tsaw ra myit madun ra ai da.shanglawt ni masha n sat ai ngu ai hpe madun ai re nga tsun ai.Tsawra hkungga ai Ningbaw Ningla ni e anhte a hpyen ma ni hpe chye hkye la ga manu shadan ga ngu tsun mayu n ngai law.
- July 5, 2012 at 6:36 PM


text:
Laiza, Myen Mung - "N'nan e gaw Myen hpyen la ni grai gwi ai zawn zawn rai htu lung wa ai le. Lam kaba n tsa hku jahtau ai hte nam hkan sinat ni gap bun rai nna lung wa ai. An-hte ni makoi let wang da ai hpe shan hte n chye ai gaw." Asak 27 ning Wunpawng Mungdan Shanglawt Hpyen Dap (KIA) Dung 23 kaw na hpyen ma Awng Myat tsun dan ai.
Juyl 16, Myitkyina Man Maw lam makau e shi hte shi a manaw manang ni marai 40 daram nam hkap (ambush) taw nga ma ai. Myen ni du wa ai shaloi Shanglawt Hpyen la langai Gang Bawm gang dat ai het Myen ni shara magup de hkrit let sinat ni hpe gap bang wa ai. Ndai majan poi gaw dai shani kaw na hpang yang 3 ya ting na mat ai. July 18 shana maga de, kawa ni hte gap da ai Hkaya bum hpyen dap de, a tsawm sha bai lu du wa ai hte hpyen ma ni gaw grai myit rawt ai hte majan a lam ni ma gin sup ai lam tsun nga tsun dan hkat nga ma ai.
Shan hte tsun dan taw ai lam ni gaw Myen a tak bawm gap ai motor pala hpyen dap makau de hkrat ai n sen a majaw jahkring mi tsim mat ai. Motor pala wan hkut gaw lamu hpe sin mat hkra jahkring mi ka'up kau ai. Beer hte silik n shang hkra lu bang let jak sinat hpe jum da nna majan a mabyin ni hpe ma langai mi tsun nga tsun dat taw nga ai. "An-hte ni Myen mang ni hpe lu hti ai daram hti yu ai le. Yawng rai yang 8 daram re. Mawdaw 4 5 daram mung kapaw ai majaw mang gaw grau law na re ngu shadu ai," Awng Myet tsun dan ai.
July 27, Awng Myat gaw dai Dap Dung hta asak kaba ai jahpan kaw lawm ai wa re. Hpyen La ni yawng agw asak 20 makau na hkrai rai nga ai. Shan hte yawng a matu gaw n dai majaw gaw numbat langai lang rai nga ai. Majan ginra kaw nna Kilometers 10 daram kaw, bum lapran hkan na lam ni hpe lai di dat yang Laiza hpe mu lu na rai nga ai. Masha hkum 10,000 jan nga nna Wunpawng Mungdan Shanglawt Asuya (KIO), KIA a up hkang Asuya, a daju mung rai nga ai. Laiza gaw Miwa hkran hte hkashi kasha langai mi sha din ai shara kaw nga ai re.
Maigan shiga ni hkan shapoi nga ai shiga ni hta Myen Hpen n'gun kaba mi Laiza de lung wa na re nga ai shiga hpe na lu nga ai. Jawng ni, Gat Dut Seng ni, Hotels ni gaw shawoi na zawn sha naw hpaw nga ai zawn masha ni mung hpaga lam ni hte shani shagu na bungli hpe hpe galaw nga ma ai. Rai tim Hpyen hprawng masha ni law law n shang wa na matu Miwa hkran kaw nna gate hpe jahpaw hking 6am kaw nna shana hking 6pm kaw du hkra pat da ai lam, lani the lani jat wa ai hpyen hprawng masha ni a malu masha lam hte nga sha ra lam ni gaw kaja byin nga ai mabyin ni hpe madi madun taw nga ai.
Hpaw mi, num hte makasha law law wa gas Jawng ni, Gawk Nu ni, Manau pa hkan e shanu nga ma ai. Ndai masha ni gaw June shata 9 ya shani Myen ni Shanglawt ni hpe gasat wa ai shaloi kaw nna ti nang mare hpe kabai kau let hpyen hprawng hprawng pru wa ai ni rai nga ma ai. June 9 ya shani Tarpein Madim, Laiza kawn Kilometers 50 dingda maga nga ai, shara kaw byin wa ai majan gaw 17 ting Myen hte Shanglawt a simsa lam gasadi hpe gayet daw kau sai rai nga ai.
1989 ning kaw nna Myen Mung ting a rawt malan hpung 15 daram Myen hte simsa lam la lai wa sai rai nga ai. Jinghpaw Mung gaw Myen Mungdan hta galoi mung kadai hte n bung let paw pru nga ai shara rai nga ai. Switzerland Mungdan hta htam lahkawng kaba nna Square Kilometers 89,000 kaba ai shara gaw ru di a myu ni law n'gun kaba let up hkang ai shara rai nga ai. Masha hkum 1.36Wan(2002 ning Myen Asuya tara shang n'dau ai jahpan, dai hpang n shapoi ga mat sai) nga ai shara gaw Mungdan rawt jat lam n'law htum jahpan shang let Mung daw a ga'ang hkup daram Nam mali Bum ni hte shing grup da ai shara rai nga ai.
Hkrisatan law htum rai nna 1.2Wan daram nga ai ndai Kachin ru di a myu ni gaw Jinghpaw Mung daw, Sam Mung daw, Miwa mung, Gala mung ni hta nga pra nga ma ai. Masha hkum 300,000 daram gaw Miwa ga e nga nna shan hte hpe Jinpo nga ma ai. Labau hta hkan nna Kachin ni gaw ti nang a laika hpaji lam, sut masa lam, hkam ja lam, hkam ja lam ni hpe Myen mung a kaga rudi a my ni hta grau kaja hkra lu gaw de da ma ai.
Shanglawt the Myen gas 1994 ning hat sims a lam gasadi lek mat htu lai wa tim dai lam ni gaw Laika pa n tsa ai sha rai nna kaja wa mung masa lam ni hpe jahta ai lam ni n nga ai hku re. Dai simsa lam gaw Myen a Companies ni law law wa Jinghpaw Mungdaw a n hprang rai ni hpe htu shaw la na matu sha rai nga ai. Mungkan hta Lung seng pru dik htum Hpakan mung Myen ni a lahta hta hkrat sum mat ai hku re. Rai tim dai simsa lam la laika hpa gaw Mung masha ni yawng chye na matu n dau ai lam ni n nga lai wa sai.
Gareng La Nan*, Myitkyina kaw na Jawng shara gaw "17 ning simsa lam a majaw simsa lam loi li lu la ai, hpaga yung ga lam loi li rawt jat ai hte shinggim roi rip lam loi li yawm wa ai lam ni gaw lu la ai. Rai tim Mung masa lam hta hpa mung rawt jat ai lam n nga ai," nga tsun ai.
Kaga rudi rawt malan hpung ni hte maren Wunpawng Mungdan Shanglawt Asuya kaw nna mung Awm Dawm rawt malan policy hpe dawm kaw nna ti nang Mung daw ti nang up hkang lu ai Federal Mung daw hte ti nang a htung hking the laili laika, a hkaw a hkang ni hpe hpyi sawng nga sai re.
Simsa lam a majaw Company kaba ni hpaw let lau ban nga ai n'kau Jinghpaw salang ni hta jan nna gaw yawng ngu na daram Simsa lam hpe Mung masa maw hpyi hpyi ai hku sha mu mada ma ai. Ndai majan n'nan byin wa na matu lam ni law law nga ai hku re. Dai hta n'hprang rai ni hte hkum tsup nga ai Jinghpaw Mungdaw hpe Myen ni a Company kaba ni gaw Lung Seng ni hpe maru marang rai hkra htu shaw ai lam ni byin wa sai re. Lung seng gaw moi de Shanglawt Asuya hpe maga lam hku madi shadaw ya ai hpaga kaba mung rai nga ai.
Hpaga hpung kaba ni rai nga ai Yuzana, Htoo Trading, Asia World ni gaw Jinghpaw mung e nga ai hka nu kaba ni hte dam lada ai shara ni hta shan hte a hpaga ni hpe kam mara galaw wa ma ai. Grau nna gaw Miwa ni a company ni hte pawng nna galaw ai Hka Wan Jak Madim ni mung rai nga ai. Dai hpaga ni hta na Miwa ni gaw hpun ni shaw, ja ni htu n'na jau man buga masha ni a akyu kaji mi hpi n lawm ai hku galaw wa ma ai.
Ndai lam ni gaw masha law law a myit hta Miwa hpe n ju ai lam ni hpe dawk bang ya nga ai hku re. "Shan hte ni Langu hpaga ni, Ja htu hpaga ni, Wan Jak hpaga lam kaba ni hpaw wa yang a rung a rai, bungli galaw masha kaw na hkawt yawng hpe Miwa mung kaw na sha woi la ma ai. Jau man buga masha ni a matu a kyu loi hpyi n'nga ai hku galaw wa ma ai," nga nna KIA magam gun langai mi tsun dan ai.
Ya ten hta grau nna mying kaba nga ai manga hkang gaw Mali N'mai zup hta galaw nga ai Hka Wan Jak Madim masing rai nga ai. Myitkyina, Jinghpaw Wunpawng ni a hting hking daju mung rai nga ai hta Megawatts 6,000 jan hpru ai n'dai madim hpe galaw nga ai hku re. Jinghpaw Wunpawng sha ni a matu gaw Manghkang kaba rai nga ai.
Makau grup yin yu sin hpung ni hte myit rawt ai ni hku nna sawk sagawn tam tawn ai jahpan ni hku nga yang Mali hka na madim a majaw hka nam Myen Mung de hka n law wa chye ai zawn Jinghpaw Wunpawng ginra ni hta hka kaba ai lam ni byin pru wa ai baw re nga ai. Bai nna masha law law a nga pra ai lam ni hpe hkra mai ai rai nga ai. Grau nna gaw, n'dai madim hta na hpru ai Wan ni yawng hpe Miwa ga de dut ya na majaw rai nga ai.
Hpang jahtum na majan byin wa ai lam gaw 2009 ning hta Myen Hpyen Asuya kawn Wunpawng Mungdan Shanglawt Asuya hpe shan hte a n'pu e nga ai Jarit sin dap (BGF) gale shangun ai lam rai nga ai. "Ndai lam gaw an-hte hpe a sum jaw shangun ai lachyum sha re," nga nna ru di a myu ni a lam hpe a ten law law yu sin nga ai u hpung ni tsun nga ma ai re.
Wunpawng Mungdan Shanglawt Asuya hte kaga rudi rawt malan hpung ni rai nga ai Wa, Mon ni mung n dai BGF masing hpe n hkap la ai sha kaga masing ni hpe tang madun lai wa sai rai nga ai. Rai tim Myen Hpyen Asuya kawn dai masing ni hpe tsep kawp n hkap la lai wa sai.
June shata 9 ya shani na majan a gaw Shanglawt Asuya hte Myen Hpyen Asuya hpe tara shang ajan baw ai lam n'dau dat ai hte bung nga ai. "Shan-hte gaw n'dai mabyin hpe madung la nna an-hte a sara ni hpe zing la mayu ai re," nga nna KIO a mung shawa up hkang du Zau Awn kawn tsun wa ai. Gara hku mi nga yang nga, mabyin hpe yu maram dat yang Myen Hpyen Asuya kawn Shanglawt Asuya KIO hpe loi mi yu kaji kau ai lam hpe mu lu ai. Myen Hpyen Asuya kawn lai wa sai 2009 ning hta Kokang rawt malan hpung ni hpe n'htoi kadun mi hte sha gasat kau ai mabyin hpe KIO hta kalang bai byin na matu myit mada ai lam hpe maram lu ai.
"Padang Hkrun Lam Masing" nga ai laika si kaba shakap da ai Laiza Hotel a gawk nu gaw Majan masing ni hpe jahkrat nga ai Majan Command Post langai mi de gale mat sai hku re. Wunpawng Mungdan Shanglawt Hpyen Dap Tau Dap Awn Daju Du Daju Jum Du Kaba Gun Maw gaw KIO Asuya magam gun ni yawng a ning mu hpe ning nga tsun nga ai. "Myen Hpyen la ni hta marai n rawng ai. Bai shan hte a mung masha ni mung shan hte hpe n'madi shadaw ma ai." nga tsun ai.
Majan hta rim hkrum ai Myen Hpyen la Bawm masha masum hpe san htai galaw yu yang Du Kaba Gun Maw a ga jaw ai hpe madi shadaw nga ai. Aung Myo Hlat*, asak 36 ning Myen Hpyen Du, HkaLaYa Dap Dung 21 hpe hpa majaw majan hta shang lawm ai lam san yu yang grai na hkra myit yu nna "Ngai gaw Hpyen La, Order hpe madat ra ai," nga nna htai ai.
Soe Myint*, asak 48 ning A Gyi lapai ta hta ning ma hte rai ai wa gaw shi gara hku hkala hkrum mat ai lam hpe ning nga tsun dan ai. "Ngai hpa majaw gasat ra ai hpe n chye ai, Ngai matsin ai gaw ngai sai ni grai htaw let malap mat ai. Bai ngai hpe yawng tawn da kau ma ai. Ngai bai dum wa ai shaloi gaw KIA a lata kaw rai taw sai." nga tsun dan ai.
Htoo Lay*, asak 22 ning, Karen ru di hpyen ma gaw lak nak kaba dap kaw magam gun ai wa rai nga ai. "Ngai hpe Hpyen dap de a tik a nang rai rim bang la ai she re. Ngai lai wa sai 3 ning hta Madalay wan leng daru kaw wan leng la taw ai shaloi Myen Hpyen dap kaw na rim mat hkrum ai. Ngai na shing ma kaw ning ma lu nna sin wum kaw makoi nga ai. KIA hpyen la ni LET WA YANG NANG HPE N GAP AI nga ai ga na ai majaw ngai le wa ai re. Ngai na lak nak hpe pyi ngai kalang n'gap ga ai." nga tsun dan ai.
Shi a manang lahkawng the karen Myen Hpyen La law law gaw shan hte a numbat langai lang majan hpe shang yu ai rai nga ai. Myen Mung Communist Hpyen Dap a hpyen la ding sa rai nga ai hte ru di rawt malan hpung law law hte chye hkat ai Aung Kyaw Zaw gaw "Myen hpyen la ni a a tsam gaw grai nan yawm taw sai," nga tsun dan ai hku re.
KIA kawn Myen Asuya de bawng masha ni hpe sa ya na lam laika shalai ai rai tim ya du hkra laika htang ai lam ni n nga ai hpe mu lu ai hku re. "An-hte mahtai n lu la ai," nga nna KIA magam gun langai mi tsun ai hku re. "Bawng masha ni bai Myen dap de wa ai rai yang shan-hte hpe Myen Hpyen Dap kaw nna tara ahkyak la ai lam ni mung mai byin wa ai. Shan-hte hpe lak nak shamat ai tara, magam hpe awng dang hkra nlu gun hpai ai tara ni hte htawng 7 ning daram mai hkrat wa ai" nga nna dai KIA magam gun sha bai kahtap sanglang dan ai hku re.
Rudi a myu ni hpe yu maram nga ai masha langai mi tsun ai hta, "Kachin ngu ai ni hpe masha law law wa gaw gasat gala ai lam hta hkrit ma ai. Shan hte gaw Mungkan Majan II hta mung English maga hku nna gasat lawm ai hte Japan ni hpe gau kau ai kaw mung Madung dat gasat lawm wa sai hte law law wa mung shakawn hkrum ai ni re. Shan-hte hta tsun ai ga nga ai 'An-hte lu galaw ai, Dai majaw an-hte lagaw an-hte lu tsap ai' nga ma ai," nga nna tsun dan ai.
Shanglawt hpyen la ni a myit hpe sharawt ya ai lam ni hta, Myen hpyen la ni a lak nak ni gaw Shanglawt Asuya kaw nga ai lak nak ni hte nau n shai ai sha madang maren daram rai nga ai majaw re. Hkaya hpyen dap hta Myen ni kawn hta la ai laknak ni hpe tawn da ma ai. Dai hta Myen Hpyen la ni a laika buk ni, dum n'ta masha sumla ni, phone ni, rung laika pa ni, hte kaga hkum hpai a rung a rai ni mung lawm nga ai. Myen Hpyen la ni lang ai sinat ni, Jat sinat ni, Mortars ni, Ta bawm ni hte kaga hkam bawm ni law law hpe tawn da ai hku re. Dai lak nak ni gaw dai ni prat na majan ni hta jai lang na malai Labau dum ni hta madun tawn da na grau mai na zawn rai nga ai.
Shanglawt hpyen la ni gaw dai lak nak ni hpe pyaw pyaw hte sha madu ding sa rai nga ai Myen Hpyen Dap hpe gasat ai hta lang na rai nga ai. Shanglawt Asuya hta AK-47 hte bung ai sinat ni, Morars ni, Hkam Bawm ni hte kaga hpyen a rung a rai ni hpe galaw shaprawt ai jang rung ni hpe law law hpe sim lum ai shara ni law law hta galaw shapraw nga ai hpe mung na chye lu ai. KIA hpyen dap hta majan hpe ya jang lu gasat nna Professional madang du hkra lu gasat ai hpyen n'gun 8,000 kaw nna 10,000 jang nga ai zawn Mun Kaba (50,000s) rai nga ai Mung shawa hpyen hpung ni mung ya hkyak hkyak gasat nga ai majan pa ni hta shang lawm nga ai hku re.
Myen Hpyen dap a n'gun gaw lak nak kaba rai nga ai. Rai tim Miwa hkran the nyi kahte la ai Laiza zawn re ai shara ni hpe gasat na matu gaw grai yak la nga ai. Mare kaba ni de lam lahkawng hte sha mai matut mahkai ai Laiza gaw yi nam ta hta gasat na matu grai yak la nga ai. Lama wa Myen ni gasat wa ai rai yang gaw Shanglawt Asuya kawn Dingda maga de na lam ni hpe lu kaup ai n'gun nga ai lam mung chye lu ai. Lama wa Myen Hpyen Dap kawn lak nak kaba ni hpe lang ai rai yang gaw Miwa hkran de hkrat bang nna Mungkan a man hta mang hkang byin chye ai baw rai nga ai.
Ya ten du hkra gaw KIA a masing hta ti nang a shara ni hpe makawp na matu sha rai nga ai. Dai majaw mahkrai ni hpe kapaw ai lam ni hpe Myen Asuya kawn Shanglawt Asuya hpe tara n shang uhpung ndau ai kaw nna galaw lai wa sai ku re. "An-hte hpe tara n shang nga nna tsun sai re majaw an-hte mung hkam bawm ni hte kaga makawp maga lam ni law law hpe jau shajin da sai," nga nna Shanglawt Hpyen Dap Dap Ba 5 Up Du Jum Du Kaba Kumbu Din kawn tsun dan wa ai hku re.
Majan n'nan gaw shiny him kayak mahkak ni law law hpe mung byin shangun nga sai hku re. Ya laika ka nga ai shaloi sha pyi Hpyen Hprawng tsin yam masha 17,000 gaw Wunpawng Mungdan Shanglawt Asuya a up kang gin ra ni hta KIO garum gin tum lam kata shanu nga ma sai hku re. Laiza hta tsin yam masha 7,500 nga ai zawn kaga sharan hkan e mung 6,000 jan nga ai lam na chye lu ai. Bai nna ngam nga ai ni gaw Myitkyina zawn re ai Mare kaba ni hte Miwa mung kan e nga ai jing hku ni hpang de shanu nga masai. KIO gaw kawa gin sum 500 jan hpe gap tawn nna masha 7,000 hpe lakawn nga ai.
"Ya ten du okra gas KIO up hkang kaw na the kaga alu bang ai mash ni hte Makam Hpung ni kaw nna garum da ai. Mungdan shara shagu nga ai Jinghpaw Ramma ni la la wa sa garum nga ai. Rai tim a ten na wa ai hte simsa lam n lu yang gaw grai yak wa ai hte Mungdan kata, shing gan kaw na garum gin tum ai lam ni ra rawng wa na re," nga Laiza tsin yam lanu lakawn hpung masha La Rip tsun dan ai.
Bai nna kam ging ai reports ni hta shing gim roi rim ai lam ni Myen Hpyen Dap kawn Mung shawa ni hpe tawt lai nga ai lam ni mu lu ai. Laiza daju Wunpawng Mungdan Shanglawt Amyu Shayi hpung kawn num sha ni hpe roi rip ai mabyin 18 hpe mu da ai hku re. N kau mi gaw sat kau hkrum ai ni mung lawm ng ai. Ndai mabyin ni gaw Jung shata 10 kawn 18 ya laman byin wa ai lam ni sha rai nga ai. Ya hkyak hkyak nga yang KIO mung shawa tsi jaw gawk kaw na Nurse tsi shara num hpe Myen Hpyen La ni roi rip ai lam byin lai wa sai hku re. N'dai tsi sara num gaw mare langai mi hta KIO kawn hpaw da ai mung shawa tsi jaw gawk kaw magam gun ai ai rai nga ai. "Tsi sara num ni hpe roi rip ai lam majan hpang ai kawn ya du hkra kalang mung n na yu ga ai," nga tsun ai.
Majan a majaw n myit mada da ai mabyin lahkawng byin wa ai hku re. Langai ngu na hta Jinghpaw Wunpawng myu sha ni Wunpawng Mungdan Shanglawt Asuya hpe tsep kawp madi shadaw ai lam lu la ai hku re. Lai wa sai ten hta a kyang hten KIO salang hte Du Kaba n kau mi a majaw Mung shawa a tsun ding lut ai lam ni hpe law law lang hkam sha lai wa sai hku re.
Lahkawng ngu na hat gaw BGF masing a majaw simsa lam la ai ten hta kaba wa ai law la ai Jinghpaw Wunpawng ramma ni hpe shadum jahprang dat ai lam rai nga ai. "Yawng gaw Majan shang na hkrai nga mat sai," nga nna hpa ga ga nga ai ramma hpa ga la langai mi gaw jahtau let Laban Naw ku ngut nna Laiza nawku jawng kawn le wa let tsun ai. "Jinghpaw Wunpawng sha ni lawt na ten du sai, Myen Hpyen a la ta kaw nna shanglawt lu ra sai. An-hte gaw Aung San Su Kyi hpe madi shadaw ai. Rai tim shi tsun ai gasat gala n galaw ai hku simsa ai hte shanglawt la na matsin gaw bung li n byin mat sai," nga matut tsun ai.
Majan a majaw KIA Hpyen Dap ai ning mu mung loi li gale mat ai hpe mu lu ai. "Simsa lam hpe Mung masa mahtai n lu tim ra ai Du Kaba hte Salang n'kau mi a n'gup ni mung pat mat sai," nga KIA hpyen la langai tsun ai. Jinghpaw Wunpawng shani yawng Majan hta lai kaga mahtai n nga ai hpe chye tim law malawng gaw simsa let sha nga mayu ma ai. Mung masa hku n tsa jahta nna Mung daw hpe bai lu la na matu myit sharawng ma ai.
KIO Asuya a ga shaga a hkaw a hkang lu Salang Kaba La Nan gaw Jinghpaw Wunpawng shani a ra sharawng ai lam hpe ning nga tsun dan ai hku re. "Langai, gap hkat jahkring ai hpe aten kadun shawng galaw na; Lahkawng, Myen Mungdan ting hta dai zawn byin ra na; Masum, rudi rawt malan hpung ni yawng a gawng malai rai nga ai United Nationalities Federal Council (UNFC) hte Myen Hpyen Asuya mung masa lam jahkrup na," ngu ai lam ni rai nga ai.
June shata 30 ya shani Myen Hpyen Asuya hte Shanglawt Asuya hkrum tsup hpawng let simsa lam jahta ai hta simsa lam de n lu du tim matut nna matut mahkai ai lam ni galaw nga ai hpe chye lu ai. Shanglawt Asuya kawn Myen Hpyen Asuya gaw simsa lam hpe daw dan nan a hkaw a hkang lu ai ni kawn n sa shang lawm ai lam hpe madi madun ai hku re. "Myen gaw an-hte hpe bungli rau galaw nna simsa lam la ga nga tsun ai. Rai tim mung masa myit hkrum la loi li sha pyi n lawm ai sha hpaga lam hpe sha tsun taw ai," nga Du Daju Jum Du Kaba Gun Maw tsun ai.
July shata ga a'ng hta byin lai wa ai Hkaya Majan gaw grai nan kaba ai hte hkrat sum ai lam law ai majan langai mi rai wa sai hku re. Dai hpang kawn majan kaji ni law law byin wa ai rai tim Myen Hpyen Asuya kawn Masin kaba nlu jahkrat ai hpe mu mada ai. Lahkawng maga hku nna n'dai laman lang hte lang hkrum tsup let simsa lam jahta wa ai rai tim mahtai n lu shi ai. Ndai hten hta Jinghpaw Wunpawng Mung shawa ni yawng hku nna sa tik tik let kaja wa ti nang lagaw ti nang lu tsap ai a hkaw ahkang lu ai simsa lam hpe lu na matu myit mada nga ai. Rai tim moi na zawn re ai simsa lam hpe gaw n ra sharawng nga ma sai hku re.
(P.S1 : Mying ni hta '*' shakap da ai gaw shim lam a matu mying madung ni hpe gale da ai re.
P.S2 : Tony Cliff a "New-Generation War In Myanmar hpe Jinghpaw hku bai yu htuk ai hku Ta Tut bai gale da ai re.)
Tony Cliff, a pseudonym, gaw Bangkok kaw daju ai sumla Jurnalist langai mi rai nga ai. Shi hpe matut mahkai mayu yang tonycliff7@gmail.com
de matut la mai ai hku re.
(Copyright 2011 Asia Times Online (Holdings)Ltd. All Rights reserved. Please contact us about sales, syndication and republishing.)


text:
“Kachin ni hta na, anhte woi zuphpaw la mai na zawn re ai salang kadai nga a ta?” ngu nna U Hla hpe san ai.
U Hla bai htan ai ga gaw, “Mogaung mare e, English hpe grai n ju ai Sama Duwa Sinwa Nawng ngu ai wa nga ai,” nga nna htan sai.
Shaloi Aung San gaw, shi a P.S.O Bo Htu Hla hte hpawn Tekkathu Newin hpe, Mogaung de Sama Duwa Sinwa Nawng hte shawng sa hkrum na matu shangun dat sai. Dai hpang she Aung San wa Myitkyina de lung wa nna, Manhkring mare kaw Jinghpaw salang ni hte angwi apyaw sa hkrum zup let, mungmasa woi shakruk gumlawm la kau sai. Myen lap mi lu yang, Jinghpaw lap mi lu na ngu ai ga hpe Jinghpaw ni na ra sharawng mat sai. De a mahtai gaw, Panglung Agreement rai nga ai.
Ref:- (1) Shumawa magazine, 1974, by:- Tekkathu Newin.
(2) Myawaddy magazine, 1994 by:- Tekkathu Newin.
Panglung Ga Sadi mat a majaw ginlut kau ai akyu gaw, moi chyaloi nhkoi prat kaw na jiwa ni tam da ya ai anhte a mungdan wa, Myen mungdan a kata na adaw achyen ahkyep kasha langai hku sha tai mat sai. Tsawm tim n tsawm tim, jahtawng htu nna pra sa ai Brang Dut gaw, Maung Maung hkoh Maung Me byin mat ai hte bung nga sai.
1947 Ning, February (12) ya jahpawt, Panglung Ga Sadi Laika lata masat ka ngut ai hpang June shata (10) ya kaw nna September (30) ya shani du hkra hpawng ai Munghpawm Myen Mungdan a Gaw Da Tara (Constitution) ka ai zuphpawng hta, Sama Duwa woi awn ai Jinghpaw salang marai (7) shang lawm ma ai. July (19) ya shani Aung San ni gap sat kau hkrum ai hpang, Myen mungdan dawnghkawn pru wa ai shaloi, shagan kaba langai hpe shagan kaji manga e shinggrup tawn da ai. De a lachyum gaw, ka-ang na shagan kaba mahtang Bhama ni sha-ang la nna, shagan kaji manga gaw, Kachin, Kayah, Kayin, Chin hte Shan ni hpe sha-ang ya sai. Dai lam gaw Jinghpaw lap mi rai yang Myen lap mi ngu ai ga n teng ai lam rai nga ai. Myen a maw lanyet npawt gaw dai kaw na hpang wa sai re. Aung San hpe kadai sat ai ngu ai gaw, Nobel Prize Holder Aung San Suu Kyi hkrak chye na re. “အမ်ိဳးသားအခ်င္းခ်င္းအာဃာသမထားဘဲ သင္ပုန္ေခ်ၾကရမယ္” nga ai ga hpe maram yu ga. Munghpawm Mungdan a Gaw Da Tara npawt n kaja sai majaw, hpungdim mung n kaja ai lam rai nga ai.
(Constitution) Npawt Nhpang Gaw Da Tara galaw ai zupawng galaw shagu, munghpawm dawnhkawn shai wa wa re ai lam nga ai. Newin wa a MSL prat hta shagan 14 rawng ai dawnghkawn tai wa sai. Hpyendap (Tamataw) langai sha nga ra ai nga nna Newin tsun lai wa sai. “Tatmadaw sha kanu, Tatmataw sha kawa” nga nna mung Newin tsun lai wa sai. Myen mung hpe gumlau hpyen ni a lata na hkye shalawt la ai Jinghpaw Dap 1-5 mung shamat shaprai kau ya sai. Bogyoke ni hpyen palawng raw kau nhtawm, taikpung hpun nna uphkang sha taw nga ma ai.
Newin a hpang na Than Shwe a lakhtak e, Nyaung Nabin ngu ai Nyi-la-hkan (National comvention) hpe 13 ning tup aten garaw nna galaw lai wa sai. Ya daini gaw mungdan dawnghkawn hta shagan kaba langai sha kap mat wa sai. Dai shagan gaw Tamataw hpe sha-ang ai shagan sha rai nga ai. Mungdan rudi amyu sha “Ethnics” ni gaw shamu pyi n mai hkra shagyip kau ai Gaw Da Tara hpe ka lajang dat sai. Lisu hte Rawang hpe mung Kachin bawsang kaw na shapraw kau ya masai. KIO ni gaw Dr. Tu Ja hpe Nyaung Nabin Nyi-la-hkan lung na matu dat kasa ningbaw shatai dat sai. Dr. Tu Ja chyawm gaw daini du hkra lagat hpun lahkawng a lapran e chyat taw nga ai.
Party hpaw nna, ra lata poi shang nhtawm, Rapdaw hta bawngban tsun shaga la ga, nga ai ga gaw kaman lila ga sha rai nga malu ai. Rapdaw hta Kachin ni hpa ahkaw ahkang mung tang madun hpyi shawn la n lu ai. Ga shadawn langai tsun ga nga yang, 2011, December (10) ya hta, gasat gala jahkring na matu Thein Sein wa aming jahkrat ai gaw hpa lachyum n pru sai. “ကာ/လုံH” ngu ai `ကာကြယ္ေရးႏွင့္ လုံျခဳံေရးေကာင္စီDH” kaw nna gaw, Thein Sein a aming hpe a hkyak n la ya ai sha, matut gasat na aming mahtang jahkrat sai.
Dai re majaw sinat hpai ai hpyen hpe sinat hte sha mai hparan la nga ai. Anhte Jinghpaw Wunpawng sha ni Myen wa a htingwung kata hta galoi mungmasa party n hpaw ga. Ra lata poi n shang ga. Myen hte gasat gala jahkring na lam n bawngban ga. Hpa majaw nga yang, 2008 Gaw Da Tara a majaw rai nga ai. Hlutdaw a ntsa e “ကာ/လုံH” ngu ai naw nga ai hpe dum ga. Tinang a wang e hkai tawn ai naisam pawt hpe, htingbu wa kaw ahkang hpyi nna, gumhpraw jaw dingyawm yang she mai htu sha ai hte bung mat saga ai. (17) ning gap hkat jahkring ai majaw ginlut kau ai manghkang ni rai nga mali ai.
Tinang a buga, tinang a mungdan na, ja lungseng ni hpe tinang a myit hte wanglu wanglang n mai htu sha mat sai. Naypyidaw de nga ai ba-la nawku ai Myen Satan wa hpe shawng dingnyawm hput di nawku nna, gumhpraw law law jaw yang she, tsam mari kaning n chyum kahti gari mai galaw sha nga ai. Tinang a buga tinang a htinghput htingra e, prat tup prat shang nga nga na matu dum nta ngau, hpun kawa kran la na ahkang pyi n mai lu mat sai. Tinang nta e rem tawn ai wa sat sha na pyi htingbu wa kaw ahkang hpyi ra ai hku ang mat sai.
Jinghpaw lauban ni e, tinang kaji kawa ni tam da ya ai lamu ga hta, ja lungseng htu mayu yang, maigan wa kaw shawng hput di dingyawm nna kumhpaw kumhpa law law sak jaw yang she mai galaw ai lam dum nga myit ni? Jinghpaw ni lu sha ai Hpakant lungseng gumhpraw ngu na gaw, Chyum Laika na sahti wa a n-gai na hkrat ai shat hkyep hpe, gwi hte rau kashun sha ai Lazaru hte bung nga saga ai. Kompani U-paing nga nna anhte a mungdan hpe hpyan sha kau masai. Tinang hkai da ai wahpang na kawa pyi n mai kran ai gaw, mungkan ga gale galau byin mat ai hku nan ang sai.
Laknak lang nna lung wa ai Myen hpyenla sen masum hpe shamyit kau na n yak ai. Laknak n lang ai sha lung wa ai Myen sen lam hpe grau hkrit ra ai. Shanhte gaw anhte a buga hta htinghput htingra kaja ja garan madu la kau nhtawm, anhte hpe gaw Samari amyu hku shagrit kau wa nga sai. Sadi maja saga law! Ga e mayu nna amyu n mat ai; masha e mayu nna amyu mat na tai wa sai. (17) ning tup gasat gala jahkring ai majaw, KIO Salang kasha ni du hkra Myen num la, myen jan tai, Samari amyu hkrai rai mat ai grai law sai n rai ni?
Laiza hte Maija Yang, Myitkyina, Hpakant, Namti, Mogaung, Hopin ni hta ka-ni hpraw ya-ma hkrai hpring wa ai gaw, (17) ning gasat gala jahkring kau ai akyu rai nga ai. Laiza hte Maija Yang, Nba Zup shara ni hta hpaida dabang kaba hpaw nna, Jinghpaw num ni law law wa, shawa num galaw sha mat wa ai gaw, (17) ning gasat gala jahkring ai akyu rai nga sai. Ya mung 2008 Gaw Da Tara a npu e tsep kawp Myen hte n mai bawngban sai.
KIO a mungmasa makam masham hpe sha hkan shatup nga ga.
“ANHTE A WUNPAWNG MUNGDAN KATA DE, TAWT LAI SHANG KABYE RAWNG NGA AI MAIGAN HPYEN MAHKRA HPE, ATSAI AWAI GAWT SHAPRAW KAU NHTAWM, MUNGSHAWA HTA SHADIP JAHPANG NGA AI WUNPAWNG GUMRAWNG GUMSA MUNGDAN HPE GAW SHARAWT SHAGRIN DA LU AI SHANI SHE, WUNPAWNG MUNGDAN NGWIPYAW SIMSA AI HTE RAWT GALU KABA WA NA RE, NGU AI HPE ANHTE DAKRING DALANG KAMSHAM GA AI,” ngu ai hte maren, ndai mungmasa makam masham hku sha ding ding man man hka sa wa ga law.
Anhte a Mungdan Mahkawn (National Anthem) hpe mung naw sumru yu ga.
“MAJOI SHINGRA WUNPAWNG NPAWT RAI NGA. GINRU GINSA WUNPAWNG MUNG MAJING RAI NGA. JIWA NI A WUNLI, MANU DAN SUT HPRING TSUP AI. ANHTE MUNG, ANHTE GA, ANHTE TSAW ANHTE RA; N HTUM N WAI HKRA MAKAWP, MUNGKAN N HTUM DINGSA TUT GRIN NGA LU NA.” Ndai mungdan mahkawn hta mung, “Jiwa ni a wunli” nga nna rawng nga ai. Ba-la naw ai ni a wunli n rai nga ai. Shanhte hte kanawn mazum na lam n rawng ai. Anhte lu tawn dai sai Jiwa ni a wunli hpe, jahtawng n htu ai tsasam wa a lata de ap kau na gaw n mai nga mali ai.
Mayam myit rawng ai ni law law a ga hta, gasat gala lam tawn nna, saboi ntsa e mahtang simsa ngwipyaw ai hku ahkaw ahkang hpe tsun dara la ga, nga ma ai. shaning 60 jan rai saga ai. Hpa akyu hkam sha a ta. Laknak hte shawng gasat tawn ngut jang she, shadai kadoi la na shani chyawm gaw, saboi ntsa e jahta la na rai nga ai. Awmdawm di la na zuphpawng hta lai nna hpa zuphpawng mung, hpa bawngban ai lam mung kaman lila sha rai nga ai. Dai re majaw Awmdawm lu hkra sha n hkring n sa gasat sa mat wa saga law...............
Tsa Doi Awmdawm


text:
Jinghpaw Mungdaw Myitkyina Mare kaba Mali Hka Marai kawn myen asuya a hpyen mawdaw (60) ram gaw Putao maga de dai ni lai lung mat wa sai lam shiga na chye lu ai. Putao lam de shachyaw tawn ai mahkrai hpaw poi lung wa ai re lam hpe mung matut na chye lu ai.
PUTAO LAM DE HPYEN MAWDAW (60) LAI LUNG WA
Jinghpaw Mungdaw Myitkyina Mare kaba Mali Hka Marai kawn myen asuya a hpyen mawdaw (60) ram gaw Putao maga de dai ni lai lung mat wa sai lam shiga na chye lu ai. Putao lam de shachyaw tawn ai mahkrai hpaw poi lung wa ai re lam hpe mung matut na chye lu ai.
Labels: Jinghpaw Mung Shiga
3 comments:
- Anonymous said...
-
hpa majaw ma hkrai galaw ai hpe ah ten jaw taw ai re kun dai ma hkrai ngut ai hte po tau de myen ma nu ma na lung wa di na putau hpe bai myen ni na la ta de aup gau mu yaw hpa hpe she yu taw ia re kun ya ten gaw ma hkrai galaw ai zawn re ai ni ka ji ma ha hkang n mai jaw ai re nga yawng ka baw gau ya ra ai dai myen ni hpe grai she yu taw nga mu nan hte na mai dang de shang wa nga sai ma joi she yu sha lai gau mu
- February 22, 2012 at 3:58 PM
- Anonymous said...
-
Laknak lang da ai ni gaw baw gum nga na matu nre.
Sawa ni hpe gau na matu nre i?
Chyeju hte naw sharin shaga dat mu.GAU KAU MU.
- February 22, 2012 at 7:44 PM
- Anonymous said...
-
jinghpaw ni a hpyendap gaw, myen ni a hpye moto hpe wanleng, sanghpaw ni hpe hpen nshadu nga ai gaw, ti nang hpe gap wa jang she hpyen re ai lam chye nga ai gaw.
- February 23, 2012 at 4:55 PM


text:
June (21) bat Mali
Wunpawng Mungdan Shanglawt Asuya KIO/KIA hte myen hpyen ni Sam Mung Daju Dap Ba (4) Ginra de gap gasat ai hta,
1. June (17) ya shani Munggu kaw gasat ai hta KIA share ninghkring (2) hkrat sum, myen hpyen ni (20) si hkrum,
2. June (18) ya shani Pangsai lahta kaw gasat ai hta myen hpyen (14) si,
3. Nawgu kaw gasat ai hta KIA share ninghkring (1) hkrat, myen tai hpyen (4) si hkrum wa sai lam na chye lu ai. Myen hpyen asuya a dap awn daju Min Aung Hlaing kawn Wunpawng Mungdan Shanglawt Asuya Sam Mung daju Dap Ba (4) hpe bai htim gasat na matu matsun wa sai hte ya yang Lashio de lak nak kaba ni htaw mahkawng da sai lam hpe mung na chye lu ai.


text:
2 comments:
- Anonymous said...
-
htaw masat le masat masat nhtoi hkrai nau shalaw na myen shang wa ai nmu kau dat na lu yaw ning hkring ni
- August 18, 2012 at 9:30 PM
- Jatawng Naw said...
-
W.P myusha kanu ni yawng hte kanau kana ni kajan ni yawng hpe shagrau ai. Myu hpe pawnba ai, sharawt ai, shaprat ai hte bau maka ai lam hta kahpu kawa ni hte rau atsam marai dat let, shari rawng ningja hpring ai kanu kana ni tai let shanglawt lu ai myusha ni tai sa wa ga ngu, shatsam ga saw dat ai law.
Karai Kasang Yehowa kaw na ngwipyaw simsa ai hte kabu gara ai chyeju wunli ni hpe hkam la lu ai kanu num ni tai u ga law.
- August 19, 2012 at 7:46 PM


text:
KA-NI DUT SHABRA AI WA HPE AHKYAK LA AI LAM N NGA
Labels: Jinghpaw Mung Shiga
9 comments:
- Anonymous said...
-
KA NI NANG HPAM HPAGA GALAW DUT SHABRA AI WA KADAT HPE MUNG HKYAM SA NMAI JAW AI LAW RIM MAJAW HTAWNG BANG KAU RA AI. MU NNA AHKAK NLA AI SENG ANG AI UPHKANG DU SALANG NI HPE MUNG AHKYAK LA RA NA RE
- September 24, 2012 at 3:01 AM
- Anonymous said...
-
n dai lam hte seng n na a ja awa sha na shabra ra ai.Ya htawm hpang shang lawt a su ya byin wa ai ten mung shawa ni a n kam ai lam law law wa byin wa chye ai.Dan rai chye ai du salang ni hpe a ri jaw ra ai.An hte shang lawt a su ya hku nga wa yang dai zawn re lam ni tsep kawp nan n ga ging sai.Dai lam hpe mung sha wa yawng chye hkra n dau ya ma rit.
- September 24, 2012 at 3:45 AM
- Anonymous said...
-
Ah Ga...! shang lawt du salang ni kaw dan re ai ni naw lawm taw ai wa i...Mau sa ...Mau sa....Gum hpraw sen 2 hte mai tawng ban na lawt lu ai rai yang sen 50 shi dang jaw jang BODY GUARD pyi hkan ga law ya na kun n chye ai i..?Jing hpaw kasa hku n na dai salang yan a mying hpe lu hkra sa gawn ga rum ya rit.
- September 24, 2012 at 3:52 AM
- sammung ramma said...
-
byin ai gaw byin sai du yan mung gum hpraw hpe yu na gaw nrai na re.....myu shada re nga ai myit mung she nlawm na.buga nga myit su ni mung yaw chye sai re majaw gaw ya hpang e ngalaw na matu yawng gaw myit chyawm shadum ga law.dan na ndai nam hpan a majaw myu sha hten za ai lam ni hpe mung a tsawm sha langai hte langai sang lang dan hkat law.wp asuya kaw na mung ndai ngaja ai malu masha hpe mung pat na nga mung masha hpe ndau dat sai re majaw gaw jaw ai tara hku sa yang she wp myu sha ni kam ai asuya she byin wa na re..ndai hku nrap ra tara nlang jang nang ngai nga wp myu sha ni gin hka hkat chye wa ai..ndai gum hpraw hte mung shawnglawm kaw mu mu re da mi she nlu sha nga ma dawng dan na ndai hpe gaw ngai hku na mara chyawm raw ya mu ngu yawng hpe hkung ga let hpyi jashawn ai law.masha ni shawng lam kaw ayak ahkak re byin tim nhkau ni gaw hpyaw len hkawm ai mung law2 re law....shut jang mung mara dak ya mu law..shawng lam na duni share ning hkring ni hpe mung grai matsan dum ai myit hte myit ya mu law.
- September 24, 2012 at 6:12 AM
- sumhka kasha said...
-
sammung ramma wa nang mung hkyi ya rai na masa nga ai..nhkru n kaja ai amu de she n gun jaw taw nga ndai...ndai mayun kumhpa la sha ai she teng yang gaw tsep kawp hkyam sa n mai jaw ai..
- September 24, 2012 at 7:45 AM
- hkunman said...
-
KIO/KIA. Lit ang ai du ni e..., dai zawn re kani lauban hpe hparai dat tawn da nga myi ta.....,Dai ni gaw Jinghpaw Wunpawng Myusha ni a-- HPYEN MADUNG rai nga ai le.....,
- September 24, 2012 at 9:41 AM
- lamungnawnaw said...
-
shang lawt du ni mung tsun shadum ai mung shan hte,galaw sha ai mun g shan hte,kachyi kachyaw galaw ai mu jang gaw rim,law law mu jang gaw dat,shat di shatai tawn re lam ni law law rai nga ai.e le ma ra datya ga!dai ni an nau ni hta sagu bai nam dum su yawng rau naw jawm rem ra nga ga ai majaw,madung gaw n.tsa na ni hta lit kaba ai.yawng a lit gaw rai nga ai.jinghPAW KA SA ni chye ju hte naw san dat ya marit.mahtai hpe.
- September 24, 2012 at 12:56 PM
- Myu Sai said...
-
Wunpawng Amyu hkum dingdek shagu hte Wunpawng myu sha hpe lam woi nga ai wuhpung wuhpawng shagu, ningbaw ningla, myitsu salang tai nga ai ni hku nna ka-ni ngu ai hpe hkai shapraw ai, dut shalai shabra ai, lu sha ai lam yawng gaw anhte a hpyen madung re hpe mu nna tsep kawp n ninghkap dingsa gaw ya gasat nga ai majan mung kade mi padang dip la lu tim, jahtum e gaw tinang Wunpawng amyu shada ka-ni ngu ai hte jawm jahten hkat nna hten bya htum grit mat ai amyu, masha maigan amyu ni yawng e jawm yu kaji jahpoi dip roi rip hkrum ai amyu bai tai na tsang ra ai majaw mung shawa hte ningbaw ni yawng dum hprang ga law. Myen gaw shanhte ni nga ai lashin de ka-ni tsepkawp n du n shang hkra pat nna Sam mung hte Jinghpaw mung de gaw mayun kumhpa sha nna ka-ni hpe gaw n pat ai shalai nna annau ni hpe gasat nga ai lam re.
- September 24, 2012 at 3:52 PM
- Anonymous said...
-
K.I.O/K.I.A kaw mung myen asuya masha ni zawn mayun gumhpraw chye sha ai ni she nre nga ma dawng goi.(sh) rim hkrum ai ni gaw rim ai wa hte jinghku rai taw sam ai gaw
- September 24, 2012 at 10:29 PM


text:
DKBA MYEN HPYEN BAI GAP NA
10 comments:
- hkunman said...
-
Myen a-simsa lam galaw ai, kaji myi pyi n-maibyin ai lam re, Yashi mungkan de mung masa a-myet grai lu taw nga ai, Maga myi de simsa lam galaw masu n-na maga myi de mung masa a-myet htuk sha nga lu ai.
- February 22, 2012 at 11:39 PM
- Shanghtin said...
-
ya jinghpaw ni mung naw la mayu mu ! mana majan poi kaba mahtang byin tai wa hkra hkyen lajan ra sai law an hte mung..
- February 23, 2012 at 3:29 AM
- Anonymous said...
-
Jing hpaw ni hpa baw ma na nga ai kun ,myen ni hkyi kyat na kyin nga ai a ten la wan ,n dau la mu Lo ,,,mung Dan ga ga ran na ,nga ai ga hpe ya ten n ja htau Yang ,,KK bai dawm kau na hpe tsang ra
- February 23, 2012 at 4:12 AM
- Anonymous said...
-
Hong Kong hte Macao-styled self-administrated Kachin State under Pang Long agreement, shing n'rai, laksan Wunpawng mungdan, de, shadut sa wa ra sai. Awngdang wa sai ga re
- February 23, 2012 at 6:03 AM
- Jutgert said...
-
DKBA(karen) a nsen kaw na sai.
SSA-N(sam) ni a nsen mung naw ra ga ai.
- February 23, 2012 at 7:47 AM
- Anonymous said...
-
bawsang yawng gap wa hkra anhte shalawn ya ra ga ai,nang ngai a lit re,anhte du ai shara shagu hta unfc hpe bawsang ni hte jahkrum nna,myit hkawn ai ni hte hpaw hpang ra sai,maigan du nga ai bawsang yawng hpe hkrawn hkang hkra mai bin ai ram tsun dan na,anhte jawm shakut yang awng dang na re,daihku shing gan de mung lu hpaw yang she kata na ni hpe mung shajup lu na re,myitrum ni e, ngai uloi lawak gaw dai hku awut nga sai re,ninawn ai kaw na bawsang hpan 3 gaw kap la wa sai re,anhte yawng jawm awut yang grai woi adawt mai ai,ngai zawn re ai anyii agaw wa tsun ai pi kam hpa hkap la nga ma ai.
- February 23, 2012 at 9:36 AM
- SHIM said...
-
UNCF hku sha shaga na nga constitution woi jahkrat ai mung KIA/O re . Peace hpe shawng lak san bai jahta hpang ai mung KIA/O re. Hpunau sam ni hte Ba 4 kaw gasat wa nna grai n gun ja wa nna constition woi jahkrat ai ni hpe shawng wa ahtawk da nna kaga ni hpang de bai tsun ai re. 1994 ning kaw mung Karen ni grai gap nga ai ten KIA/O shawng peace la dat ai majaw Karen hpe agying gap sharu ai re.... KIA/O hta dum ra ai sharai ra ai lam yan ni grai nga nga ai. Atsawm bai ding lun yu nna she, gap yang gap, n gap yang mung lama ma hpe teng man a mahtai myu sha ni hpe madung (Kachin Community Capital)da nna woi daw dan ai gaw kaja dik rai na sai.
- February 23, 2012 at 10:26 AM
- Anonymous said...
-
DKBA bai gap na nga ai gaw teng ai kun??? loi nteng shi ai zawn mung bga ai majaw naw sagawn yu ra na re, teng yang gaw kaja dik sai loooo....
- February 23, 2012 at 7:00 PM
- Anonymous said...
-
YA SA-WA NI GAW KIO HPE GA SHAPYAW NA RA AI YAW, GAP JAHKRING NA DE DU HKRA MAW LANYET AMYU MYU SHAW WA NA RA AI. SADI GA.
- February 23, 2012 at 8:55 PM
- shagawngtsadim said...
-
mai byin yang ma kaw hpe mung hkum jaw sha wp mung dan de
- February 25, 2012 at 6:09 AM


text:
Dai ni Ningbaw kaba ni, Slg kaba ni hpe shadum mayu nngai law. Madu jaw ai hku, madu tara kata, madu ahkaw ahkang kata, galaw dan nga dan ga ngu tsun mayu nngai. Madu gun ai madu lu, madu sha mayu ai madu gun sa na sha, masha ni jaw na sha sak hkrung ai nre hpe madun yu ga. Lai sai ten kaw na ndai hpe grai tsun mayu nga ai re. Dai ni tai hpyen wa gaw annau ni hpe tara nlang ai sat sharu nga ai myu shamyit nga ai, shingja laknak nmu ai mu ai laknak yawng hte gasat nga ai re du baw law law htu jaw nna, dang hkra gasat nga ai re majaw hpa lam hta mung sadi ai gaw nlai na re.
Myen hte mung masa bawngban sa ai ten ni hta tinang lu hka tinang gun sa nna shadan lu dan ra ai, myen hpe nmai kam ai lam shamu shamawt ningsam hkrang hte n gup ga ntsun ai galaw dan ra ai, myen jaw ai kum hpa ni hpe mai byin yang nhkap la yang kaja na re, lama hkap la yang pyi dasang palatsatik ta mawza sumbu hte la dan ra ai. Kade hkrit hpa yet manam ai myu re hpe htawng madun ra ai, dai hpe yu nna mungkan na mung sakse hku, mabyin hku, hpang na ma ni yu la mai ai hte labau re, mung masa amyet kaba tai na re. Myen hpe sadi dung u, teng ai galaw u tsun u ngu ai lachyum mung rai na re.
Hpa majaw, mu yu na yu ai shari mung grai law wa sai, myen a pale palau masu magaw sadi ndung ai gaw ya dai ni du annau ni hkam sha nga ai. Namdan myetle ga hta gahtawk tsi, jinat, numla shapoi sha ai, sara shaga nna nat galaw chye ai ni re hta n ga makam n bung ai nat sara grai shagrat nna wa bawng na re. Dai hta grau hkrit tsang ra ai gaw ga ngwi si chye ai, shingja tsi ni n bang ai ngu gadai tsun lu na ta? Annau ni makam sham lam grak na re raitim Karai nre hpe dum ga, dung lahkum kaw na hkawt pyi atsawm gatsut dan ra ai. Dai gaw n'gasat ra ai hpyen gumshem hpe dang la lu ai lam langai re. Shaning (60) du wa sai hpe mung dum ga, ngai hku na tsang ai lai mat sai kun?
Mungtsaw myutsaw myit a jaw re hpe sawn la ya marit.
Hkungga let,
Baren Numraw


text:
Wunpawng Mungdan Shanglawt Asuya Dap Ba (5) n pu na KIA myu tsaw share shagan ni hte myen tai hpyen ni dai hpawt daw Ban Dawng Yang kaw gap gasat lai wa sai lam shiga na chye lu ai. Kata lam shiga hpe a tsawm n chye lu shi ai.
BAN DAWNG YANG GAW GASAT
Wunpawng Mungdan Shanglawt Asuya Dap Ba (5) n pu na KIA myu tsaw share shagan ni hte myen tai hpyen ni dai hpawt daw Ban Dawng Yang kaw gap gasat lai wa sai lam shiga na chye lu ai. Kata lam shiga hpe a tsawm n chye lu shi ai.
Labels: Jinghpaw Mung Shiga


text:
site langai kaw lu hti hkrup ai hpe manaw manang ni hpe bai garan gachyen dat ya ai...
E-mail hpe lapran kaw na mai lagu hti la ai shara ni ...Ya ndai IT prat hta internet ngu ai gaw langai hte langai matut mahkai ai shara kaw madung rai nga ai. Raitim mungkan hpaung tang hpaji rawt jat galu kaba wa ai hte maren Internet hte E-mail sa ai ni yawng tinang lang taw ai ladat gaw save byin ai i? nmai ai i? hpe gaw chye da ra nga ai. E-mail langai hpe kabang na sa dat ai. Raitim mung dai sa dat ai mail kaw masha sen,wan lang taw ai Internet ntsa kaw na lai di ra nga ai. Ganing re shara kaw na lai di ra ai i? nga yang... Gateway,Server, Backbone, Segment ni hpe lai di ra nga ai.Dai majaw tinang lang taw ai Email ni hpe ndai zawn re lapran kaw na mai hti la lu nga ai hpe chye da ra nga ai.
Internet Service Provider (ISP)
ISP ngu ai gaw tinang lang taw ai Network Traffic ni yawng hpe loi loi hte la hti lu ai shara rai nga ai. Anhte lang taw ai Network packet ni gaw ISP kaw gaw Feed langai taw ra nga ai . Dai majaw tinang na mail yawng hpe ISP gaw ra yang ra ai hku shang na mai yu nga ai.
Email Provider
Tinang lang taw ai mail yawng hpe lang taw ai mail provider ni kaw na mung mai yu nga ai. Ga shadawn Gmail lang ai ng ayang Gmail na Authorized person ni gaw mai yu nga ai.
Corporate Environment
Company nkau mi gaw tinang na bungli kata kaw Data Document ni hte bungli galaw ai masha ni yawng hpe yu na matu packet sniffer ni hpe Internal Network langai ting a matu taw da nga ai.
Hotel/Conference Center/Internet Café
Hotel/Conference Center ni kaw na gaw user ni a mail ni hpe intercept galaw lu nga ai. Hotel ni a Conference Center ni kaw shanhte na user ni hpe jahkrat da ai ahkying zawn lang na matu Net hpe control galaw da nga ai.Dai hte maren Cyber Cafe ni mung dai hku sha rai nga ai.
Housing Provided Connectivity
condominium and apartment complexes nkau mi gaw shanhte na nta madu, nta shap nga ai ni a matu Built-in High Speed Internet ni hpe jaw lang nga ai.Ndai gaw Hotel/Conference Center/Internet Café ni bung nga ai.Ndai network kaw Admin langai nbyin ai rai yang mung mai shang hti nga ai.
College Environment
College ni kaw lang ai gaw cable modems and other broadband technologies ‘shared local loop’ network model ngu ai shara kaw na mai shang hti nga ai. Ndai gaw corporate networks interception hte bung nga ai.
Wireless Network Access Point
Wireless Network gaw law malawng Wi-Fi ngu sha law malaw chye da nga ai. Ndai re Wi-Fi Wireless AP ni kaw na mung Interception galaw mai nga ai.Ndai Wireless kaw Wi-Fi, WiMAX, Bluetooth, GPRS,HSDPA ni mung lawm nga ai.
Ndai ni sha nrai grai naw nga ai. Ndai ni kaw na madung rai nga ai.
Dai majaw tinang na mail ni hpe kadai mung nlu shang hti hkra galaw ai ladat nnga nga ai.
Ladat langai gaw nga ai. tinang sa mayu ai messages ni hpe Encrypt galaw na sa ai ladat gaw kaja dik htum re da.
Matu Hti ga..
Ka Da Ai Ni
-
▼
2009
(120)
-
▼
October
(24)
- You Tube kaw na Vedio ni hpe loi loi hte yu ga
- Adobe Photoshop CS3 Extended Portable (55.63 MB)
- Download and Save Google Maps via Google Map Saver...
- Download and Save Google Maps via Google Map Saver...
- Online ntsa kaw sumla ni hpe galaw chyai ga!
- Mail langai hpe yawng hpe kalang ta sa ga.
- How To Convert Excel Sheet To Images With Office C...
- BULLET FOR MY VALENTINE The Poison(2005)
- Improve Your Images with Improve Your images
- Blog kaw Tinang ra ai mahkawn bang da ga!
- Where can I get wallpaper images?
- Where can I post my pictures, movies, or other fil...
- Search host owner
- All Colour
- Hard Disk nnan
- E-mail hpe lapran kaw na shang hti ai shara ni
- Uninstall Nmai galaw taw ai i?
- How to Create Top Quality Computer Desktop Wallpap...
- How To Install Fonts on Windows, Mac & Linux
- Rapidshare-download-accelerator
- Special Give EMOTION MAKER
- Total Shortcut
- Gtalk Dictionary
- Remove Red Eye In Photoshop CS3 & CS4
- ▼ October (24)
Baw Hpan Ni
E-mail hpe lapran kaw na shang hti ai shara ni


text:
Ga Nhpaw:
Ramma ni asak apart ram wa ai ten hta tinang a prat manang tam wa chyalu rai nga ai. Hkristan ni a prat manang tam ai/ yaw ai lam gaw prat tup na matu rai nga ai majaw, grai sadi sahka rai nna daw dan ra nga ai. “Hkristan hkungran lam” ngu ai chyum mungga hte bung pre ai hkungran dinghku de ai lam hpe, ramma ni gaw n chye n mai rai nga ai.
Dai re ai majaw, ndai laika hta Karai Kasang sharawng awng ai hkungran lam, dinghku gaw gap lam, kanawn mazum lam, madu jan yan madu wa a lit ni, prat manang tam ai lam ni, Karai Kasang a yaw shada ai lam ni hte hkungran ai lam a lachyum ni hpe sawk tam let tang madun da ai.
“Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai.”( Ehp. 5:31)
I. Hkungran ai a npawt lam madung ni
“Dai re ai majaw lasha gaw tinang a kanu kawa hpe kau da nhtawm, shi a madu jan hte manoi nga na rai nna, shan lahkawng gaw hkum shan langai sha tai lu na ma ra ai.” (Ningpawt Ninghpang 2:24)
Hkungran ai lam: Num hte la tara shang kanawn manang tai ai.
Hkungran ai lam: Madang bung ai yan jawm shakut shaja ai.
Hkungran ai lam: Karai Kasang kaw nna kumhpa rai nga ai.
Hkungran ai lam: Karai Kasang hkrang shapraw da ai lam rai nga ai.
Hkungran ai lam: Makoi magap lam n nga ai sha, matut mahkai kanawn mazum lam hpe gaw sharawt ai .
Hkungran ai lam: Shada shagrit shanem daw jau lam ra kadawn nga ai.
Hkungran ai lam: Hkungran num yan la hpe hking shaga ai[chalange] rai nga ai.
Hkungran ai lam: Mayam zawn shada daw jau kanawn mazum matut mahkai ai rai nga ai.
Hkungran ai lam: Lit hte madang n bung ai lapran e, maren mara bung ai hku shada jawm kanawn mazum ai.
Hkungran ai lam: Rawt jat galu kaba wa na matu shada jawm pawn ba ai rai nga ai.
II. Hkungran ai ngu ai idea, masa gara kaw nna byin pru wa a ta?
Ningpawt Ninghpang 2:18-25.... “ Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Marku 10:6-9.... “ De a majaw lasha gaw kanu kawa hpe kau da nna, shan lahkawng gaw hkum shan langai sha tai lu na ma ra ai.”
Hkungran ai lam gaw shawng npawt kaw nna nan Karai Kasang a idea masa rai wa sai re. Ndai gaw Eden sun kaw na dingsa sai hkungran poi( Adam yan Ewa hpe hkungran ya ai) gaw, ya, dai ni jahtum na hkungran poi (dai ni du hkra galaw nga ai Ga Shaka hkungran ai lam) du hkra lali (fresh) rai taw nga ai. Hkungran ai lam gaw Karai Kasang kaw nna shaman da ya ai hte, chyoi pra ai kanawn mazum lam rai nna, kadai mung hkungran ai lam hpe ahpa atang n mai shang nga ai.
III. Hkungran ai lam hpe Karai Kasang gaw hpa majaw galaw wa a ta?
Ningpawt Ninghpang 2:18-25.... “Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Prat a kanawn manang tai na matu Karai Kasang galaw wa ai re.
Ningpawt Ninghpang 1:28 .... “Shaloi Karai Kasang gaw shan hpe tsun mu ai gaw, Nan kashu kasha shaprat nna mayat maya wa mu; ga ting hpe jahpring nna dai hpe up nga lu mu:”
Malahki 2:15.... “ Karai Wa gaw, Wenyi naw ngam nga ti mung, langai sha hpe hpan da wu ai, n rai ni? Hpa majaw langai sha hpan da a ta? nga yang, Karai Kasang hte ging dan ai amyu hpe tam nna, hpan da nu ai”
Kashu kasha ni galu kaba lu na matu kaja dik htum ai makau grup-yin hpe gaw gap ya ai lam re. Hkungran ai lam gaw, tsaw ra myit hte kanawn mazum ai hku nna, ma ni hpe tsaw ra myit a lam sharin la lu na hpe karum ya na matu hkrang shapraw da ai rai nga ai. Kanu kawa ni shanhte a kashu kasha ni a man e, Yesu Hkristu a tsaw ra myit kasi hpe madun na matu hkrat sum mat ai shaloi, kade yawn hpa rai nga ai kun?
Ehp.5:31-32.... “Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai. Ndai lam gaw sung htum ai lam kaba rai nga ai : shing nga ai gaw Hkristu a lam hte dai Hpung a lam hpe ngai tsun nga nngai.”
Karai Kasang gaw hkungran ai lam hpe Hkristu hte Naw ku hpung a kumla hte maren gaw gap da sai. Hkungran ai lam langai mi gaw Karai Kasang a npu kaw taw nna, Karai Kasang gaw shi a naw ku hpung hte gara hku matut mahkai nga ai lam hpe, dai num yan la(dinghku) gaw grai chye na ra nga ai. Sharin ya ging ai.
IV. Hkungran ai lam gaw kaning re ai kanawn mazum lam rai ging a ta?
Ningpawt Ninghpang 2:18.... “ Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Hpaji Ningli 4:9-12.... “Marai langai sha hta, lahkawng gaw grau mai nga ai: kaning rai nme law, shan lahkawng gaw tinang a amu majaw mai kaja ai shabrai lu la na ma ai. Langai mi kataw yang, langai mi shadaw na ra ai:”
1Kor.11:3.... “ Rai ti mung, lasha nlang hte a baw gaw, Hkristu rai nga ai, numsha a baw gaw lasha rai nga ai, Hkristu a baw chyawm gaw, Karai Kasang rai nga ai hpe nanhte chye myit ga, ngai ra nga nngai.”
Mahte 19:4-6.... “Shi gaw, Shawng nnan e hpan da ai wa gaw, lasha yan numsha hpe hpan da mu ai rai nna,5 De a majaw lasha gaw shi a kanu yan kawa hpe kau da nhtawm, madu jan hte kanawn nna, shan lahkawng gaw hkum shan langai sha tai lu na ma ra ai, nga nna shi tsun ai ga hpe nanhte n hti yu myit ni? 6 Dai majaw shan gaw, lahkawng rai nga ma ai n rai, hkum shan langai sha rai nga ma ai. Dai rai nna, Karai Kasang matut da nu ai hpe, masha gaw n jahka kau u ga, ngu nna htan wu ai.”
Hkungran ai lam gaw, marai lahkawng hpe langai sha tai let arau sha magam bungli galaw ai hku nna grau ni htep hku hkau kanawn mazum na matu, rai nga ai. Dai hta e, shada kam hpa hkat ai lam, madi shadaw hkat ai lam, makawp maga hkat ai lam, shada shalan shabran ai lam, shada lit la ai lam lawm nga ai.
V. Kabu gara awng dang ai hkungran ai lam a ahkyak madung ni gaw hpa re ta?
Yawshu 24:15... “Gara hpe mahtang jaw jau na gaw, dai ni jang lata la mu: ngai hte nye a nta masha ni chyawm gaw Yehowa hpe jaw jau na ga ai law,”
Kahkyin gumdin let Karai Kasang hpe daw jau na matu rai nga ai.
Ga Shagawp 5:18-19... “Na a ram prat na mădu jan hte rau pyaw nga u:... Shi a mădoi chyu hpang nang hpe tut tut shăpyaw nga u ga: Shi hte tsaw ra hkat ai hta, tut nawng myit dik nga u.”
Heb. 13:4... “ Hkungran ai lam gaw, yawng mayawng a man e arawng lu u ga; hkungran ai yup ra mung, san seng nga u ga: kaning rai nme law, hpye ai amu galaw ai ni hte num shaw la shaw ai ni hpe, Karai Kasang tara dara na wu ai.”
Kang ka sadi dung ai lam rai nga ai. Sadi dung kang ka ai lam n nga ai rai yang, kamhpa ai lam ajet mung, shing n rai, kata lam kanawn mazum lam mung n mai lu la na re.
Mahte 19:4-6... “Dai majaw shan gaw, lahkawng rai nga ma ai n rai, hkum shan langai sha rai nga ma ai. Dai rai nna, Karai Kasang matut da nu ai hpe, masha gaw n jahka kau u ga, ngu nna htan wu ai.”
Ap nawng daw jau ai lam rai nga ai.
Rom.15:1-2..“Anhte langai hte langai tinang a manang wa a ngamu ngamai na lam tau yu nna, shadaw shangang rai hkra shi hpe shapyaw nga ga.”
Hkungga nawng jau ai lam rai nga ai.
Rom.15:5-7... “Ya, anhte a Madu Yesu Hkristu a Kawa rai nga ai, Karai Kasang hpe, myit mang langai sha hte n-gup ga langai sha e shakawn kungdawn nga lu myit ga, Hkristu Yesu a jaw e nanhte shada da myit mang ara sha rai nga lu u ga, shakut sharang ya ai hte shangwi shapyaw ya ai a Karai Kasang gaw, nanhte hpe awn nga u ga law. Dai rai nna Karai Kasang a hpung shingkang a matu mara, Hkristu gaw anhte hpe hkap hkalum la mani ai hte maren, nanhte shada da hkap hkalum la mu.”
Langai hte langai a n bung ai lam ni hpe chye na ya ai hte shada shagrau shatsaw hkat na matu rai nga ai.
Ehp.5:21-33... “Hkristu hpe hkrit kamyin ai hte nanhte shada da a npu e a taw nga mu.”
Shada shagrit shanem let daw jau ai lam rai nga ai.
1Kor.13:1-13... “Tsaw ra ai myit gaw galoi mung htak chye ai n rai”
Tsaw ra ai myit rai nga ai.
Yaku 5:16... “nanhte a yubak mara hpe shada da shapraw dan nna, shada da a matu mara akyu hpyi nga mu.”
Matut mahkai ai lam rai nga ai.
Ga shagawp 31:31... “Shi lăta a shăbyin ai akyu shi hpe jaw u; Shi gălaw ai amu, măre chyinghka hta, shi hpe shăkawn u ga.”
Manang wa a manu(value) hpe rawt jat galu kaba wa na matu, ngang grin ai sharawng awng lam hte gaw sharawt hkat ai lam rai nga ai.
1Kor.7:3... “ Madu wa gaw htung hte maren madu jan hte kanawn u ga, Madu jan mung dai hte maren madu wa hte rai u ga”
Shawlumon a mahkawn 1:2-4,12-13... “Shi gaw, shi pup ai hte ngai hpe pup ya u ga; Na a sumtsaw sumra gaw, tsabyi jahku hta grau kaja nga ai.... Ngai tsaw ra ai wa mahtang, nye sinda lapran e tsat ai Mura nhtan hte bung nga ai.”
Hkam kaja ai num la kanawn mazum hkat ai asak hkrung lam rai ra nga ai.
VI. Madu wa gaw madu jan hpe gara hku hkap la ging nga a ta?
Ga Shagawp 18:22... “Mădu jan lu ai wa gaw mai kăja ai hpe lu nu ai rai nna, Yehowa a chyēju hpe hkam la nu ai.”
Hpaji Ningli 9:9... “ Jan a npu e Karai Kasang nang hpe jaw da ai kaman lila prat a nhtoi ni hta e, nang tsaw ra ai madu jan hte rau, na a prat htum hkra ngwi pyaw ai hte nga sha nga u: da ndai gaw, nang hkrung nga ai laman e, jan a npu e nang galaw ai amu a kamhtaw rai nga ai.”
1Pet.3:7... “ Dai hte maren, lasha ni e, chye chyang ai hku hkan nna, n-gun kya ai hkum hkrang ngu ai numsha hte rau kanawn mazum nga mu: nanhte a akyu hpyi ai ga gang kau ya ai n hkrum myit ga, nanhte hte maren asak a sali wunli akyu lu la na ni hpe zawn, shanhte hpe hkungga lara di mu.”
Ehp. 5:21... “ Hkristu hpe hkrit kamyin ai hte nanhte shada da a npu e a taw nga mu. “
Madu wa ni gaw, shanhte a madu jan ni hpe kaja wa ap nawng ai, machyi hkam ai hte, tsaw ra ging nga ai. Hkristu gaw, anhte a matu si hkam ai hku nna, madun dan sai hte maren, sung htum ai tsaw ra myit rai ra ai.
VII. Madu jan gaw madu wa hpe gara hku hkap la ging nga a ta?
Ga Shagawp 31:11-12... ” Shi a mădu wa shi hta hpa nga nna, Shi gaw mătsan măyan n hkrum na ra ai. Shi gaw, shi a prat dingsa mădu wa a mătu, N kăja ai n rai, kăja ai hku hkrai, tam nga ai”
Ehp.5:22-24... “ Numsha ni e, dai Madu hpe daw nga ai zawn, tinang madu wa a hkang ai hku hkan nga mu : kaning rai nme law, Hkristu gaw dai Hpung a baw rai nga ai zawn, dai madu wa mung madu jan a baw rai nga ai : Hkristu shi hkum nan dai hkum hkrang a Hkye hkrang la ai Madu rai nga ai. Dai Hpung gaw Hkristu a npu e taw nga ai hte maren, madu jan ni mung lam shagu hta e madu wa ni hkang ai hku hkan nga u ga.”
Madu jan gaw, madu wa hpe machyi hkam ai ap nawng ai hku nna tsaw ra ging ai re. Madu wa hpe karum ningtum ai, madi shadaw ya ai, kam hpa ai hte, madu wa hpe up hkang shangun let, shi a npu hta taw ai. Hkristu zawn ap nawng tsaw ra ai lam re.
VIII. Sadi dung ai hkungran ai lam a ahkyak madung gaw hpa rai nga ta?
Malahki 2:15-16... “ Karai Wa gaw, Wenyi naw ngam nga ti mung, langai sha hpe hpan da wu ai, n rai ni? Hpa majaw langai sha hpan da a ta? nga yang, Karai Kasang hte ging dan ai amyu hpe tam nna, hpan da nu ai. Dai re ai majaw, nanhte gaw tinang a wenyi hpe sadi nna, brang ram prat na madu jan hpe hkalem hkalau ai hku, hkum di myit.”
Madu wa gaw shi a madu jan hpe sadi dung na matu Karai Kasang hkang da nga ai. Hpaji jaw ai lam n re.
Ga Shagawp 5:15,18-19... “ Na a hka htung na ntsin hpe, Na a hka hpawk na lăwi ai ntsin hpe, a lu nga u. Na a hka hpawk shăman ai hkrum nna, Na a ram prat na mădu jan hte rau pyaw nga u: Shi gaw tsaw ra ai ding kănu hte tsawm htap ai shan nga yi zawn rai nga nna, Shi a mădoi chyu hpang nang hpe tut tut shăpyaw nga u ga: Shi hte tsaw ra hkat ai hta, tut nawng myit dik nga u.”
1Kor. 7:2-4... “rai ti mung, hpye ai amu koi na matu, la langai hte langai tinang a num lu u ga, num langai hte langai tinang a la lu u ga. Madu wa gaw htung hte maren madu jan hte kanawn u ga, Madu jan mung dai hte maren madu wa hte rai u ga. Madu jan gaw tinang hkum hpe n up lu ai sha, dai madu wa she up nga ai; dai hte maren, dai madu wa mung tinang hkum hpe n up lu ai sha, madu jan she up nga ai.”
Heb. 13:4... “Hkungran ai lam gaw, yawng mayawng a man e arawng lu u ga; hkungran ai yup ra mung, san seng nga u ga: kaning rai nme law, hpye ai amu galaw ai ni hte num shaw la shaw ai ni hpe, Karai Kasang tara dara na wu ai.”
Madu jan hte madu wa ni gaw langai hte langai sadi dung ai hte, shada shagrau shaa hkat lu na matu hte myit dik myit pyaw na lam ni hpe tam nga ra nga ai.
IX. Kaja ai madu wa/madu jan gaw kaga ni a matu grau ai shaman chyeju ni hpe la wa ya nga ai.
Ga Shagawp 31:10-31... “Sări rawng ai num hpe kădai wa mu lu a ta? Shi gaw lung seng hta grau hpu nga ai.”
Ga Shagawp 31:11... “ Shi a mădu wa shi hta hpa nga nna, Shi gaw mătsan măyan n hkrum na ra ai.”
Ga Shagawp 31:12... “Shi gaw, shi a prat dingsa mădu wa a mătu, N kăja ai n rai, kăja ai hku hkrai, tam nga ai.”
Hpaji Ningli 9:9... “Jan a npu e Karai Kasang nang hpe jaw da ai kaman lila prat a nhtoi ni hta e, nang tsaw ra ai madu jan hte rau, na a prat htum hkra ngwi pyaw ai hte nga sha nga u: da ndai gaw, nang hkrung nga ai laman e, jan a npu e nang galaw ai amu a kamhtaw rai nga ai.”
Ya hpang de na a madu jan/madu wa nang hpe lama ma shapawt ai rai yang, shi nang hpe la wa ya ga ai , grai manu dan la ai ahkying aten ni, kam hpa wa ai ni, myit pyaw myit dik shangun wa ai lam ni, ra kadawn nga ai lam ni hpe jahpring shatsup ya wa ai lam ni, karum ningtum wa ai ni, kabu pyaw hpa lam ni jaw ya wa ai hpe bai myit dum shingran nga u!
X. Hkungran num/la prat manang lata ai hte seng nna chum laika hta gara hku tsun da a ta? Hpa majaw hkungran manang wa hpe anhte sadi let lata ging a ta?
Tara Agyi 14:3... “Kanu yan Kawa chyawm gaw, Matu n gadoi ai Hpilisti amyu num nang sa la na gaw, anhte amyu shada hta na, na a mayu kasha num langai mi mung n nga sa ni? ngu mu ti mung, Samson mahtang, Nan dai she hpyi ya mi, ngai grai ra da we ai, ngu nna kawa hpe tsun wu ai.”
1Hk.Hk.11:2…. “dai amyu ni a lam Yehowa gaw Israela kashu kasha ni hpe, Nanhte gaw shanhte hte n mai kanawn, shanhte mung nanhte hta n lawm u ga; gaja wa shanhte gaw nanhte a myit masin hpe shanhte a Hpara ni hpang de shadam kau ya na myit dai,ngu nna tsun ti mung, Shawlumon gaw shanhte hta sumtsaw sumra hte a manoi nga ai.”
Ezra 9:2... “ Kaning rai nme law, dai amyu masha ni a shayi sha ni hpe, tinang a matu mung, kashu kasha ni a matu mung, shanhte hkungran la nna, dai chyoi pra ai amyu gaw, maigan amyu ni hte kayau kaya nga ai hta n-ga, mung du ni hte agyi salang ni, grau nna dai lam hta shut hpyit nga ma ai, nga nna ngai hpe tsun dan mi ai.”
2Kor.6:14... “ N kam n sham ai ni hte rau nhtan shai ai kandang hpe hkum jawm hpai mu: kaning rai nme law, ding man ai lam gaw, tara n hkungga ai lam hte hpa seng a ta? Nhtoi gaw nsin hte kaning rai kanawn lu a ta? “
Anhte a hkungran manang gaw anhte hpe tsaw ai de gaw gap ya lu ai hte, anhte hpe mung jahten kau ya lu nga ai. Chyum laika gaw anhte hpe n kam sham ai ni hte dinghku n de na matu n-gun jaw nga ai. Hpa majaw nga yang, dai gaw anhte a makam masham kaw nna tsan mat wa hkra shakut na matu grai loi nga ai. Makam masham bung ai kaga langai mi hpe anhte hkungran na nga yang, dai gaw jaw ai hkungran ai lam rai nga sai re.
XI. Karai Kasang gaw shi hte anhte a kanawn mazum lam hte hkungran lam hpe gara hku shingrau/dingdaw dan a ta?
Esaia 54:5-6... “Kăning rai nme law, nang hpe Hpan da ai wa gaw, na a mădu wa rai nga ai; shi a amying gaw, Zaw nawng zaw wa up ai Yehowa rai nga ai: nang hpe Hkye Hkrang la ai wa gaw Israela a Chyoi pra ai wa rai nga ai; mungkan ting a Kărai Kăsang shi hpe ngu na mă ru ai. Kăbai kau hkrum nna gawng run hkawm ai hte, ram prat ē jan tai nna, jăhka kau hkrum ai num hpe zawn, mădu jan bai tai na, Yehowa nang hpe shăga nit dai, nga nna na a Kărai Kăsang tsun nga ai.”
Yeremia 3:20... “ Israela dap ē, mădu jan gaw mădu wa hta sădi n dung ai hte măren, găja wa nanhtē gaw ngai hta sădi n dung myit dai, nga nna Yehowa tsun ai.”
2Kor.11:2.. “ Kaning rai nme law, Karai Kasang a nja nhpra ai hte maren, ngai nanhte a lam nja nhpra rai nga nngai; nanhte hpe hkawn sek hpe zawn Hkristu kaw jaw ya nna, madu langai sha hte ngai nanhte hpe hkungran ya ma de ai.”
Karai Kasang hte anhte a kanawn mazum ai lam gaw hkungran ai lam hte bung nga ai hte, shada tsaw ra ai hta, shada sadi dung ai hte galoi mung lit la ai lam amahkam ai lam hta madung tawn nga ai.
“ Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai.” (EHP.5:31)
Ga shaka: : “Ndai nye a hkra lata matut jum da nga ai.........hpe, Karai Kasang a mung ga nga ai hte maren, hkungran la nna, nye a hkum hte maren, shi hpe tsaw ra nna, kungga lara, lanu lahku makawp maga nga na nngai. Hkam kaja timung, machyi makaw hkrum timung, lusu nga mai timung, matsan mayan hkrum timung, lam shagu hta rai timung, kaga num/la ni hpe n masem ai sha, prat tup jaw lup na nye a hkungran num/la majing shatai sa na ni ai.”
Karai sharawng awng ai dinghku tai lu hkra, Karai a mung ga hte maren, Karai man hta ga shaka la let, awng dang ai Hkristan dinghku ni hpe gaw gap sa wa lu na hpe yaw shada let,
Hkristu a grau htum ai magam hta,
Rev; Pausa Gam Hpang
Du Mare, Myitkyina
Shamyet Shanat laika ni; (Illumina Gold ,encyclopaedia, Chyoi pra ai Chyum Laika)


text:
Anhte Wunpawng sha ni shang lawm ra ai mung masa pandung gaw wunpawng mung dan shang lawt asuya woi awn nga ai mung masa pan dung rai nga mali ai. Ndai aten hta KBC (8) lang ngu na KBC ramma hpawng kaba hpe galaw ngut la lu sai re. Ndai KBC ramma hpawng kaba hta law malawng gaw wunpawng mung dan shang lawt asuya woi awn nga ai mung masa masan sa nga ai lam, Karai Kasang woi awn lam madun nga ai mung masa hkrun lam re lam hpe ramma hpawng a yaw shada ai pan dung hte Karai mungga hte seng ai shatsam mungga ni hta asan pra mu lu nga ai.
Wunpawng mung dan shang lawt asuya hku nna woi awn nga ai mung masa pan dung gaw “jet ai federal democracy” re. Jet ai federal democracy mung dan ngu ai gaw mung masa lam, sut masa lam, hpaji masa lam, up hkang masa lam hte kaga baw hpan lam shagu hta tara rap ra ai hku nna gaw gap ai lam hpe tsun ai lam rai nga mali ai. Rai tim Myen ni woi awn ai gaw shanhte ra ai hku mung dan hpe masu magaw hte woi hpawng de ai mung hpawm hpe tsun taw ai re. 2008 ning gaw da tara hte maren up hkang sha na matu re. 2008 ning gaw da tara hta Myen mung dan ting nga ai lumu ga, hka shi hkanu, nam maling ni yawng hte ga ntsa e nga ai nhprang sut ni, ga kate de rawng ai nhprang sut ni yawng gaw asuya a daw dan kata hta re nga nna ka tawn da ai lam gaw grai dang dawng ai masu magaw lam langai rai nga mali ai. Dai majaw masu ai ngu ai lachyum hpe hpyen dat yang dai 2008 ning gaw da tara hpe hti yu ai ni gadai mung chye na ga ai.
Maga mi tsun ga nga yang tsa dan woi awn ai mung masa rai nga ai. Dai majaw wunpawng mung dan shang lawt asuya woi awn ai mung masa pan dung gaw Karai woi awn ai mung masa pan dung re. Tsa dan hpe dang kau lu na mung masa pan dung san san re. Dai majaw daini na Wunpang mung dan shang lawt hpyen du hpyenla ni hte woi awn ningbaw ni yawng gaw hpa galaw na rai tim Karai Kasang kaw akyu hpyi hkam la nna she galaw sa wa ai re. Karai mungga hta rawng ai “sumnung singdi ai ni gaw” mung kan ga hpe madu lu na ngu ai lam gaw anhte wunpawng sha ni hpe Karai Kasang e shaman ya nga ai ga rai nga ai. KBC hte kaga wunpawng christan nawku hpung shagu mung ndai hpe mu mada na hpe anhte “Jinghpaw Wunpawng Amyu sha Demokresi Ginrun Parti” Kachin National Alliance Party for Democracy hku nna na chying kam kaba nga ga ai lam tsun shana ndau shabra dat mayu ga ai law.
Wun pawng mung dan hte Wunpawng myu sha ni hpe Karai Kasang shaman ya nga u ga law
Amyu sha lam hta
kapdjinghpaw@gmail.com
“Jinghpaw Wunpawng Amyu sha Demokresi Ginrun Parti” Kachin National Alliance Party for Democracy
jorge semi
28 Apr (2 days ago)
to KRC, JLH, aksyumaesot, JAPAN, pan, Pan, smlahpai, KNO, KNOINFO, bumwakawng, Mung, kwat.coordinat., khonja.kachin, kdngchn, KNO, marip, Gun, media, Ah, wpn, Zau, Hkan, Norway, bawksan.mwihpu, brang.hkangda


text:
Hugawng a sara ni ,rai nga ai Sau kamai,Myu htan deng
Sarama Shawng Htawk tsing pan ( shanglawt tsing)
Marit nwai let shakram dat ai.Ngwi pyaw ai sumsing mung dan hta R I P
Yawn Hkyen Shiga
Jinghpaw Kasa de Myusha lam hte seng ai Ga Shagawp ni, Laika Ngau ni hpe galoi Mung ka ya nga ai Saranum Kaba Ah Nan (Shawnghtawk Tsin Pan) gaw October (26) ya jahpawt hkying (3:00) ten hta Madu Yesu hta yup pyaw mat sai lam na chye lu ai majaw Jinghpaw Kasa hte rau Jinghpaw Kasa Shiga hti Myusha ni yawng myit n pyaw hkam sha nga ga ai.
Jinghpaw Kasa de Myusha lam hte seng ai Ga Shagawp ni, Laika Ngau ni hpe galoi Mung ka ya nga ai Saranum Kaba Ah Nan (Shawnghtawk Tsin Pan) gaw October (26) ya jahpawt hkying (3:00) ten hta Madu Yesu hta yup pyaw mat sai lam na chye lu ai majaw Jinghpaw Kasa hte rau Jinghpaw Kasa Shiga hti Myusha ni yawng myit n pyaw hkam sha nga ga ai.


text:
Share Shagan tai, Chang Ying hpe hkrai;
Latgyi Chang Ying, Jan sai laning;
Ndai lapran, Majan nhpan;
Hkying jan she hkat, Agying gasat;
Tai ni htim shagu, I anut lu;
I si kalang, Tai si tsa mang,
Nang zawn Share, Law la sai le;
Tai ni nyan daw, Amyit magaw;
Mungm’sa lam n rai, N mai bawng sai.
I she myit yu, Majan shagu;
Sum chye dang chye, M’janpa sha re;
Majan mahtai, Mungmasa grau ai;
Mungmasa myit shut, Prat tup ginlut;
Tai wa mawlanyet, Mungmasa shakyet;
Tsun dan mayu, Chang Ying hpe chyu;
Kachin hpe lang bai, Manai makai rai hkyen masai oi.
Ya! Awng Min wa, Thein Sein kasa;
Kachin sawbai, Hpaji daw ai;
Dr. Kyaw Yin Hlai, Hpaji gindai;
Mungmasa Munu, Hpaji kanu;
Mungmasa ninghkring, Hpaji jahting;
Junly 10 hta, Myitkyina e da;
Mungm’sa wunkat, Hpaji jahpat;
Shangwi shapyaw, Mungmasa Ga baw;
Mungshawa masha, Na sharawng hkra;
Peace Creation Group, Buhkra Chyang lawnghpraw sha sup;
Gawdin group zawn, Uniform lang tawn;
PCG da, Thein Sein grai ra;
Lapran salang, Hkan bawp hkan nang;
Madu tai kun? Woi gumbawm kun?
Myit yu nji, Amyi she hkri;
Mungshawa na prau, Masin shalau;
Myit yu ung ang, Shawshishap nang;
Ramma Awmdawm, Masha K’ba Shalom;
Daw dan shut na, Grai she tsang ra;
Latgyi wa e, Chang Ying Brang e;
Tai a bawnu, Kaba masu;
Moi mung shut sai, Ya shut n mai;
Myit yu ai le, Myit tsang ai e……….


text:
Sadi dung ai, Kangka ndai;
Hpa-awn wa kawn, lam matsun tawn;
Dung u dung, Rawt u rawt,
Bom hkam su hkam, Bom shaw su shaw;
Htim su htim, Gasat su gasat,
Shakre sha re wa, Hkring nu nga;
Masin n-gut,Hpang de htingnut;
Hkala si n tsang, Magrau grai grang,
Atsam htum hkra, Nni nkri nut ra;
Sadi dung ai, Kangka dik sai;
Myu tsaw shadang rai myit dai.
Raitim, Hpa-awn tai wa, Kangka kata;
Sadi run na, Myit shajin da;
Tai a hkalau, Kraw shang manau;
Mayun kumhpa, Ja joi magra;
Lawhpa myit m’rin, Tsadan anin;
N si ging si, N sum ging sum;
Dang na n dang, Tsadan ga shang;
Agung alau, Gumle gumlau;
Sadi run sai, Myu hpe dut ai;
Sat kau n mai, Tsadan shalat ai;
Grai she awlaw, Tsadan myit pyaw;
Kaning di na? Sadi run wa !
Na a majaw, Manghkang shatsaw;
Htawm de n byin, sadi shagrin;
Karai Wa hta, Masin shaja;
Teng man myu tsaw, Hpa-awn shalaw;
Sadi ngangkang, Majanpa du jang;
Sinhpraw hpa-awn, Awng lam magawn;
Hpyenma ni rau, Awng P’dang jahtau;
Lahkrip ra ra, Hpa-awn kaja;
Tsadan Shalau, Hkum madat rau;
Padang masing, Hkawm sa shading;
Hkrun lam galu, Sindai m’sin su;
Nampan soiru, du she galu;
Awng P’dang hte wa,
Hkap tau la na……..ga ai lu oi …………sit.
Shanglawt Tsing
7/7/2012


text:
February (19) Laban,
Jinghpaw Mungdaw Myitkyina Manmaw lam, Dawhpum Yang ninghtawn Pan Sai kaw dai hpawt daw KIA myu tsaw share shagan ni hte myen tai hpyen dap hka-la-ya (142) hte laja lana gap gasat lai wa sai lam shiga na chye lu ai. N dai majan hta myen tai hpyen (14) ram hkrat sum lai wa sai lam hpe mung na chye lu ai.
PAN SAI KAW LAJA LANA GAP
February (19) Laban,
Labels: Jinghpaw Mung Shiga
1 comments:
- hkunman said...
-
Gaja dik sai Gaja dik sai,KIO,KIA, Myutsaw share shagan ni hte Jing Hpaw Wunpawng Myusha yawng a- lahkam sa wa ai lam shagu hta God, WA lam woi ning shawng tai ya nga u-ga,
- February 20, 2012 at 10:06 AM


text:
(1) Mungdan a gaw da ai tara ra rawng gawng kya ai a majaw, simsa lam n lu ai re. Kanang na simsa lu na! (Sut Nau)
(2) Jinghpaw Mungdaw mungchying sha ni a kata sumprat dawk sai garan ginhka ai lam galaw ai; Lisu hte Rawang hpe Jinghpaw Wunpawng sha (Kachin) n re ai zawn laksan garan nhtawm, hkringmang salang sharawt da ya ai. Ya Lhaovo ni mung dai baw laksan ahkaw ahkang hpyi shawn wa ai lam nga ai. Kanang na simsa lu na! (Sut Nau)
(3) Jinghpaw mung e pru ai lungseng hpe, Jinghpaw hpaga la ni Naypyidaw de she sa mari la ra ai lam nga ai. Sut masa ahkaw ahkang mahkra hpe Naypyidaw hte ni kahtep ai masha lachyawk mi sha hkam sha lu ai. Kanang na simsa lu na! (Ra Wang Jung)
(4) Jinghpaw Mungdaw Asuya, Hkringmang Du (Wungyi) mying ai ni hku nna, magam gun langai, jawng sara langai hpe pyi bungli jaw lu ai ahkang n nga ai. Mahkra gaw Naypyidaw kaw nna hkrai jum tek tawn ai. Kanang na simsa lu na! (Wungyi Hpauyam Bawk Ja)
(5) Daini na zuphpawng ga baw gaw "Mungdan Simsa Lam" nga ai raitim, simsa na hku n woi galaw yang, kanang na simsa lu na! (Sam Slg. Langai)
(6) Simsa lam byin lu na gaw, mung shawa a lit n rai; KIA ni a lit n rai; Asuya ni nan kanu kawa myit n rawng yang; masin sha a machyu nga yang, hpyen n-gun sha htu lung nga yang, kanang na simsa lu na! (Lahtaw Tsin Awng)
(7) Mungdan ting amyu sha ni mahkra ramra ai ahkaw ahkang lu ra ai nga tim, daini Asuya Hpyendu Jawng hta Jinghpaw ma (Thai-yin Thar) ni hpe n hkap la ai. Shawng kaw nna galaw nga sai ni hpe mung dawm kabai kau ai. Kanang na simsa lu na! (Pyi Hkaing Hpyu)
(8) 1948 ning Munghpawm mungdan shanglawt lu ai hte, gumlau rawt gasu wa yang, Sama Duwa Sinwa Nawng woi ninghtan dat ai Kachin Rifles ni a majaw sha hkaraw de hkrat na ri ri kaw na hkyen la sai re. Dai labau pyi n chye; dai labau hpe malap, kam ai hku htai lai nga yang, kanang na simsa lu na! (Myen Salang, Tara Kasa Usa langai)
(9) Mung masa la ni hpe she lata sharawt na malai, mung masa galaw sha ai ni hpe mungdan up na matu lata sharawt hkrup jang gaw, kanang na simsa lu na! (Duwa Lamung Gam)
(10) Manghkang langai hparan na rai yang, Tara Shawn hte Tara Hkam yan hpe hkrai dang rang hkat shangun yang, ngut lu na n re. KIA hte Asuya a lapran e, tsun hparan ya na salang hpung nga ra ai. Dai n rai yang kanang na simsa lu na! (Nhtunghka Naw Sam)
(11) Daini Myitkyina e wan n lu ai gaw, Buga ni a Malee wan hka hkyet ai majaw re. Ya Chihpwi de Hydropower kaba ngut da sai. N simsa ai majaw n lu shalet la ai sha re. (Lajawn Ngan Sang)
(12) Asuya ngu ai ni, KIO hpe gasat taw nga ninglen, KIO ni galaw da ai Malee wan sha lang taw nga ai gaw, htap htuk nga a ni? Ladat n jaw yang kanang na simsa na! (Nhtunghka Naw Sam)
Lahta na ga hkaw ni gaw, sumtsan shiga na lu ai kadun kadaw sha re. Galu galang hpe a ngwi matut na lu na re lam chye lu ai. U Thein Zaw hku nna shawng de na mahkrum madup n rai mat ai majaw, ram ram mau kajawng let, kashawt ai hpe dung shanawng ai hpa, tsun jahtuk shapyaw la wu ai lam shiga na lu ai rai.
Sumlut Naw, Pang Madi


text:
1861-1865 hta byin ai dinghku majan hta asak ap nawng mat wa sai share shagan ni hpe shagrau shaa masat masa ai lam re.1968 ning kaw nna galaw hpang wa ai .
No 1,No 2 Mungkan majan kaba hta Majan a majaw si mat ai ni hpe myit dum ai lam mung re.
1971 ning kaw nna gaw (P.L.90-363) daw dan minit hte maren Federal holiday hku nna 3 ya galaw na matu masat shagrin dat ai hte May shata hpang jahtum ngu na bat a bat langai ya shani Monday shaloi gaw Memorial day hku nna masat let, share shagan ni a lup ding lupwa de sa nna hkungga masat galaw ai lam,USA dawng hkawn hpe loi mi shayu jahkrat tawn da ai lam ni hpe galaw ma ai re.Gum San Magam Obama mung ya na zawn lup ding lup wa de sa nna hkrat sum mat wa sai USA share shagan ni hpe myitdum shagrau masat galaw ai lam ni hpe shi nan tatut woi awn galaw ai hpe mu lu ga ai law......By Lagwi Myu Lat


text:
MIWA ASUYA AKYANG LABAN AI LAM
Labels: Jinghpaw Mung Shiga
4 comments:
- Anonymous said...
-
Dai hku rai jang gaw Maijayang na Myiwa myu ni a Hpaida dabang hpe mung,HPakant hkan na myiwa lungseng maw/ja maw hpung kawa kran dut sha ai myiwa ni ma hpra hpe ya yang e yawng hpe rim majaw kau ra ai ten re nga ai.shanhte hpe rim na re shaloi Ka-ni hpai shang ai ngu rim ngut jang kani majaw man hkan sumla ni dem tawn rai rim kau nhtawm hpaji madun ai hpan re nga ai.anhte Ningbaw ningla ni ndai hpe n gwi sam nga ai gaw i? masha ni mayun gumhpraw jaw jang zim sha la nhtawm myi npu na ladi nmu ai hpa shalai kau dat ai majaw dai ni myusha lam hta hkrit hpa gaw re nga sai.
- July 24, 2012 at 6:17 PM
- hkunman said...
-
Myiwa a-labau kaja ai gara kaw mu lu a-ta....? shi labau gawn yu mu...., Anhte Jinghpaw Wunpawng Myusha ni hpe mung. GRAI MANAWN MASHAM AI MUNG DANMG RE.Myen hte pawng n-na JING HPAW MUNG HPE HPYA SHA NGA AI MUNG DAN RE.....,
- July 25, 2012 at 4:12 AM
- Anonymous said...
-
Miwa ngu ai gaw Hka Shin hkrit ai daram myit masin mung kaja na grai hkrit ai ni re. Miwa ngu ai ni hpe mung Gap kau saga law. Ya Myitkyina kaw nga ai MIWA ni yawng hpe mung gau kau sana re. Anhte yawng jin jin re la nga ga. Miwa ngu ai hpe mu ai shara kaw myen hte arau HTAU kau saga yaw.
- July 25, 2012 at 11:12 AM
- malebrang said...
-
miwa mung n.re mi hpa rai shan hte sa jep satsang ai rai.gawt kau gaw mai na re miwa hpe sat dat yang manghkang grau law wa ai.ram daw re hku hparan mat wa mu KIO/KIA ni yawng hpe n.gun jaw ai hku re.
- July 25, 2012 at 6:22 PM


text:
Dai zawn masing jahkrat ai hpe grin nga lu na rau jawm galaw lu na matu gaw gaw da ai tara masing gaw ahkyak dik rai nga ai. Mungdan law law a masing jahkrat ai lam amyu hte ningmu amyu a majaw hkrat sum ai zawn awngdang ai mung nga nga ai, dai majaw daini anhte myu sha ni yawng a hpang lam masing hpe mungkan mungdan law law a gaw da ai tara hpe maram dinglit yu nna tinang myu sha tinang htunghking hte rap ra ai, prat madang bung ai tara ningnan ni hpe bai gaw da ra nga saga ai.
kaga mung dan law law a shaning na na lai mat sai dai ni na prat hte n htap htuk mat sai tara ni hpe tawn kau ra saga ai. Tara ningnan myit jasat ningnan masha ningnan atsam ningnan hte kalang bai gaw gap tawn ra saga ai ngu mu ai.
Dai ni Tai Hpyen wa gaw anhte myu sha hpe shamyit na matu shaning law law kaw nna, masing jahkrat gaw da ai tara tawn da chyalu re majaw, kaning re ai Myen ningbaw wa galai lai anhte myu sha a matu galai shai na lam n nga ai. Ra lata shang ai hta pyi anhte myu sha ni n mai lawm ai. Gawda ai Tara hte masha n galai dingsa munghpawm ngu ai hta anhte myu sha ni n mai tsap sai.
Jinghpaw ngu ai pyi shamyit shamat kau mayu ai ni hte anhte matut bawngban nga tim, “Magwi na tingse dum bang ai hpa,” jummu shi nna she rai na re. Dai ni makam hpung law law pru wa ai majaw mung dinghku masha langai hta na annau ni shat hpun langai hta rau n mai sha wa nga ai hpe mung maga mi de myit dum ga.
Makam hpung law law pru wa ai mung annau ni a ga garan lam hte masa kaba langai rai nga ai. Lamu ga sau nhprang rai mungdan sutsu ai majaw mung annau ni a matu hpyen kaba langai rai nga ai, zai bru jang hta kadai n tsin sa tam na ta? Myu a matu machyi hkam lu ai ni tai ga. Masing hte gaw da ai Tara n-galai dingsa, annau ni a jaw ai shinggyim ahkaw ahkang lu na lam n-nga ai. Dai ni annau ni kata majan da, lahta majan da, katsi kahtet majan da, pat shingdang ra mat saga ai majaw shawng na hta grau atsam dat sadi maja ga.
Baren Numraw